Penjelasan Isu Sempadan Ireland Brexit

Sejak beberapa tahun kebelakangan ini, rundingan Brexit masih berlarutan sehingga ke hari ini dan bakal meninggalkan kesan sejarahnya yang tersendiri. Namun, apa yang sering diperkatakan adalah isu sempadan Ireland yang menjadi penghalang kepada rundingan tersebut mencapai persetujuan.
Ireland Utara adalah merupakan negara terkecil dalam United Kingdom (UK) dan antara negara yang mempunyai populasi yang rendah. Tetapi, negara kecil tersebut tampaknya memberi impak besar dalam rundingan Brexit antara UK dan Kesatuan Eropah (EU) dan berkemungkinan akan memberi kesan terhadap masa depan keseluruhan negara Eropah.
Jadi mengapakah sebenarnya isu sempadan Ireland tersebut begitu penting?
Pengenalan secara ringkas, UK terdiri daripada gabungan England, Scotland, Wales dan Ireland Utara. Selepas UK keluar daripada EU nanti, ketiga-tiga negara Britain iaitu England, Scotland dan Wales tidak mempunyai sebarang masalah disebabkan mereka berada dalam satu jajahan kepulauan yang sama.
Sebaliknya, berlainan pula dengan Ireland Utara yang berada pada kepulauan yang lain dan berkongsi sempadan dengan Republik Ireland yang merupakan negara dalam gabungan Kesatuan Eropah. Dengan itu, garisan berjarak 300 batu tersebut bakal menjadi sempadan baru memisahkan EU dan UK dan disinilah timbulnya masalah besar yang masih menghalang kelancaran rundingan Brexit.
 Selepas cadangan UK untuk keluar dari EU, wakil rundingan dari EU mahukan kawalan keselamatan untuk pemeriksaan barangan yang keluar masuk di sempadan tersebut. Sebagai contohnya, sumber makanan yang di bawa masuk haruslah menepati piawaian kesihatan dan begitu juga dengan produk dan barangan yang lain.
Antara cadangan yang dikemukakan adalah pembinaan pos kawalan pemeriksaan di sepanjang laluan keluar masuk sempadan. Namun ramai yang tidak bersetuju dengan cadangan tersebut ekoran sejarah yang tersimpan pada sempadan tersebut di mana telah mengorbankan 3600 orang dengan konflik berlarutan selama 30 tahun pada 1968 hingga 1998 yang dikenali sebagai “The Troubles”. Perjanjian yang dimeterai pada 1998 iaitu “Good Friday Agreement” telah melenyapkan ‘hard border’ di sempadan tersebut dan situasi kekal aman sehingga hari ini.
Ada juga yang mencadangkan untuk pemasangan sistem berteknologi tinggi seperti pemeriksaan secara imbasan pada kenderaan yang keluar masuk tanpa perlu menghentikan kenderaan mereka di sempadan dan beberapa lagi cadangan yang lain, namun kesemuanya dilihat buntu mencapai persetujuan semua pihak.
Brussels berpendapat Ireland Utara patut kekal berada dalam Kesatuan Eropah dan situasi tersebut bakal mengubah lokasi sempadan asal kepada pembentukan sempadan laut di antara kepulauan Britain dan kepulauan Ireland. Namun, ahli Parti Kesatuan Demokrasi Ireland Utara (DUP) membantah tindakan tersebut kerana situasi itu akan membuatkan layanan tidak sama rata yang bakal diterima terhadap Ireland Utara dengan negara UK yang lain.
Oleh sebab itu, peluang tersebut digunakan oleh Perdana Menteri Theresa May untuk mendapatkan sokongan majoriti daripada DUP untuk menyokong pelan perjanjian Brexit beliau selepas undian Parlimen Britain lalu gagal memihak kepadanya. Namun, terdapat juga konflik DUP terhadap polisi kerajaan Britain.
Secara kesimpulannya, PM May perlu mewujudkan satu jalan penyelesaian yang berjaya memuaskan hati kesemua pihak termasuk Brussels, DUP, dan rakyat British. Ternyata rundingan yang telah berlarutan beberapa tahun ini bukanlah satu perkara yang mudah dan sebarang keputusan yang ditetapkan waktu ini akan memberi kesan terhadap masa depan ekonomi global.


Bacaan Inflasi Awal Februari Kekal Membimbangkan, Apakah Langkah Yang Bakal Diambil ECB?

Data baharu dari zon Eropah pada hari Khamis menyatakan bahawa inflasi mengambil sedikit masa untuk turun dengan ketara, meningkatkan prospek kenaikan kadar selanjutnya di rantau ini dalam beberapa bulan akan datang.
Inflasi utama di seluruh blok Eropah mencapai 8.5% pada bulan Februari, berdasarkan data awal yang dikeluarkan pada hari ini. Ini menunjukkan bahawa harga tidak turun pada kadar yang telah disasarkan alam beberapa bulan kebelakangan ini. Inflasi keseluruhan mencapai setinggi 10.6% pada bulan Oktober, namun telah berkurangan pada 8.6% selepas disemak semula pada bulan Januari.
Penganalisis yang ditinjau oleh Wall Street Journal menjangkakan kadar inflasi Februari yang lebih rendah sebanyak 8.2%. Harga makanan meningkat bulan ke bulan, mengimbangi penurunan kos tenaga.
Di samping kejatuhan kecil dalam inflasi utama, inflasi teras meningkat kepada anggaran 5.6% pada bulan Februari, daripada 5.3% pada bulan Januari. Jika digabungkan, ini mencetuskan hujah bahawa Bank Pusat Eropah boleh mengekalkan pendiriannya hawkish untuk jangka masa lebih lama.
 Dalam beberapa hari kebelakangan ini, peserta pasaran telah mempertimbangkan prospek ini berikutan angka inflasi Februari yang lebih panas daripada jangkaan dari negara Perancis, Jerman dan Sepanyol.
Presiden ECB Christine Lagarde berkata bahawa menurunkan inflasi masih akan mengambil masa. Bank ECB masih kekalkan sasaran utama sebanyak 2%.
Penganalisis di Goldman Sachs berkata awal minggu ini bahawa mereka meningkatkan jangkaan kenaikan kadar untuk ECB dan harga dalam kenaikan 50 mata asas lagi pada bulan Mei.
Hasil bon Eropah telah bergerak pada paras tertinggi berbilang tahun dalam beberapa hari kebelakangan ini, di tengah-tengah pertimbangan bahawa dasar monetari hawkish akan kekal.
Penganalisis di Capital Economics berkongsi pandangan dengan menyatakan, “peningkatan nflasi teras Februari akan mengukuhkan keyakinan pembuat dasar ECB bahawa kenaikan kadar yang ketara diperlukan.”


Sentimen Terkini Pasaran Kewangan Pada Sesi Dagangan Asia

US dolar dibuka kukuh berbanding matawang yen dan matawang utama yang lain pada hari Khamis berikutan ulasan pengerusi the Fed US yang mengesahkan jangkaan mengenai kadar faedah bank pusat pada tahun ini.
Di dalam kongress pada hari Selasa dan Rabu, Pengerusi the Fed, Jerome Powell menyatakan bahawa beliau percaya bahawa US telah berjaya mencatat pertumbuhan yang stabil saban tahun sehingga tahun ini dan sambil menyatakan terdapat kerisauan terhadap risiko yang dapat menimpa ekonomi US dalam konflik perdagangan yang semakin meningkat.
US dolar jatuh 0.1 peratus kepada 112.71 berbanding matawang yen pada awal hari Khamis selepas mencatat paras tertinggi 113.14 yen pada sesi sebelumnya.
Indeks US dolar yang mengukur kekuatan matawang beradapa pada paras harga 95.07 selepas mencat pengukuhan tertinggi 3 minggu pada hari rabu.
Matawang Yuan China juga mengalami pengukuhan sedikit setelah jatuh ke paras 1 tahun.
 Kejatuhan yuan saham luar persisir China jatuh setelah penasihat ekonomi tertinggi Presiden U.S., Donald Trump, Larry Kudlow, berkata pada forum pelaburan di New York bahawa dia percaya Presiden China Xi Jinping telah menyekat kemajuan dalam kesepakatan untuk menamatkan tarif U.S. dan China.
Menurut Kundlow, China boleh menamatkan tarif U.S. jika mereka mengambil pendekatan yang lebih adil dan disenangi.
Menurut penganalisis, tiada alasan untuk penjualan dolar pada ketika ini dan masalah perdagangan juga tidak akan memberi kesan yang besar.
Matawang sterling terus melemah jika dibandingkan dengan euro pada hari Khamis. Hal ini disebabkan matawang tersebut telah susut berikutan pergolakan politik tentang Brexit dan data inflasi yang lemah.
Matawang Euro telah mencatat paras harga 1.1649, mengukuh sebanyak 0.09 peratus setakat jam 10.00 pagi.


Tiba-Tiba EUR/USD Buat Lonjakan Harian Hingga 150 Pips!

Pergerakan harga pada kebanyakan carta pasangan mata wang utama dilihat masih mendatar dan belum menunjukkan reaksi yang ketara, tapi kenapa EUR/USD boleh melonjak sampai 150 pips semalam?
Antara faktor yang dilihat mendorong lonjakan harga pada carta utama itu adalah susulan sentimen positif pasaran yang dipengaruhi oleh perkembangan rundingan damai antara Rusia dan Ukraine.
Dalam rundingan di Istanbul, Rusia bersetuju untuk mengundurkan tenteranya dari Kyiv, dengan cadangan status neutral oleh Ukraine, dan tidak menyertai NATO.
Selain faktor perubahan sentimen yang menjangkakan permulaan untuk US dolar akan bergerak lemah, pelabur meneliti juga faktor yang mendorong pengukuhan Euro.
Perbincangan di antara ahli bank pusat Eropah (ECB) telah meningkatkan keyakinan pelabur terhadap mata wang Euro selepas terdapat petunjuk untuk kenaikan kadar faedah sehingga 60 mata asas menjelang penghujung tahun ini.

Susulan itu, pelabur telah menyaksikan lonjakan harga pada carta EUR/USD semalam bermula pada sesi Eropah selepas harga bergerak melepasi halangan 1.1000.
Memberi isyarat bullish, harga telah melonjak dari paras sokongan Moving Average 50 (MA50) pada rangka masa 1 jam dan mencapai paras ketinggian 1.11300 menguji semula zon yang menjadi rintangan sebelum ini.
 Selepas mencatatkan sekitar 150 pips kenaikan harian, momentum lonjakan harga tersebut gagal dikekalkan pada sesi New York apabila dilihat harga berundur sedikit dari zon ketinggian yang dicapai itu dan bergerak perlahan sehingga penghujung sesi.
Dengan corak yang dipaparkan, harga berkemungkinan dijangka untuk melanjutkan kenaikannya melepasi zon SBR (support become resistance) 1.11300 sebelum menuju pula ke paras tumpuan 1.1200.
Namun begitu, pelabur perlu berhati-hati sekiranya US dolar mula paparkan pengukuhan semula dengan tumpuan pada sesi New York akan terarah pada laporan pekerjaan sektor swasta di Amerika Syarikat (AS) untuk petunjuk menjelang laporan NFP pada penghujung minggu.
Jika US dolar mengukuh dan menekan harga membuat penurunan semula, paras 1.1000 akan kembali menjadi tumpuan dan berkemungkinan akan menjadi support terbaru.
Sebaliknya jika harga terus sambung menjunam lebih rendah dan memberi isyarat pergerakan bearish, penruunan harga dilihat akan menuju semula ke paras sekitar 1.0900 sebelum menguji zon support pada 1.0800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Baru Je Catat Rekod Ketinggian Baru, EUR/USD Junam Semula!

Jangkaan pelabur untuk melihat kenaikan lebih tinggi pada carta harga pasangan mata wang EUR/USD semalam meleset apabila situasi mula berubah di sesi New York.
Pada awalnya, US dolar bergerak lemah di sesi Asia bersambung ke sesi Eropah dipengaruhi oleh sentimen pasaran yang memulih dengan perkembangan positif di China.
Beberapa lokasi tumpuan di China dilaporkan telah melonggarkan sekatan pergerakan setelah kerajaan dilihat akur dengan desakan rakyat susulan protes besar-besaran yang tercetus.
Namun, di sesi New York semalam kembali menampilkan pengukuhan bertenaga US dolar yang disokong terbitan data tinjauan sektor perkhidmatan Amerika Syarikat (AS) dengan bacaan angka yang memberangsangkan.
Petunjuk terhadap kesihatan ekonomi semasa AS yang baik itu mencetuskan kembali jangkaan untuk Federal Reserve (Fed) meneruskan pengetatan dasar monetari mereka.
Harga pada carta EUR/USD telah dilihat menjunam mencatatkan penurunan harian sekitar 110 pips setelah pada mulanya membuat kenaikan ke paras ketinggian terbaru sekitar 1.05900.
Harga telah susut semula ke sekitar zon 1.05000 dan melepasi paras sokongan Moving Average 50 (MA50) pada rangka masa 1 jam di carta EUR/USD mencetuskan isyarat perubahan trend bearish.
 Sekiranya penurunan dilanjutkan, harga dilihat akan menuju ke paras 1.04000 untuk menguji paras tumpuan minggu lalu.
Melepasi paras tersebut berkemungkinan harga akan melanjutkan penurunan menuju zon 1.03000 yang menjadi zon sokongan harga sebelum ini.
Namun, tidak mustahil harga boleh berubah arah membuat kenaikan semula pada sesi-sesi berikutnya jika US dolar kembali didagangkan lemah.
Untuk jangkaan kenaikan semula harga dari zon 1.05000, melepasi halangan MA50 akan mendorong harga menuju semula zon rintangan pada 1.06000.
Seterusnya, harga yang melepasi zon tersebut dan meneruskan pergerakan trend bullish, bakal mensasarkan di sekitar 1.07000 untuk catatkan paras ketinggian terbaru 6 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan News Besar ECB: Draghi Berulang Kali Memberikan Komen ‘Dovish’

European Central Bank (ECB) mengekalkan polisi dalam mesyuarat bank pusat kali ini dengan kadar faedah masih di paras 0.00%. Penetapan kadar faedah menepati ramalan dengan tiada jangkaan kepada sebarang perubahan dalam mesyuarat kali ini.
Menurut kenyataan awal, bank pusat masih menjangka kadar faedah akan berada di paras semasa atau pun lebih rendah dalam jangka masa yang lama. Program pembelian bon juga masih dikekalkan di paras 60 billion Euro sehingga Disember 2017.
ECB mengulangi komen sebelum ini di mana amaun pembelian bon boleh ditingkatkan dari segi saiz atau masa jika jangkaan ekonomi kurang memberangsangkan. Ini adalah retorik sama dengan kenyataan mesyuarat ECB sebelum ini.
Sidang Media
Dalam sidang media ECB sebentar tadi, Presiden Draghi secara umumnya lebih yakin berkaitan dengan keadaan semasa pertumbuhan ekonomi dan menyatakan bahawa risiko kepada ekonomi semakin stabil di mana risiko ke bawah (downside-risk) semakin berkurangan. Beliau juga menyampaikan keyakinannya terhadap data pertumbuhan yang disumbangkan oleh pengukuhan data PMI baru-baru ini.
Walaubagaimanapun, beliau menjelaskan masih ada risiko ke bawah dan masih ada komponen penting dalam ekonomi Zon Eropah yang mudah terkesan dari impak negatif.
 Dari segi perkembangan politik di Perancis, Draghi menegaskan bahawa keputusan pilihanraya tersebut tidak akan memberi sebarang impak kepada penetapan polisi monetari.
Perhatian utama dalam sidang media ECB kali ini ialah ‘Draghi terlalu cenderung menjelaskan perbezaan antara pertumbuhan ekonomi dan inflasi di mana mandat ECB adalah mencapai sasaran inflasi.’
Draghi menegaskan tekanan inflasi masih lagi lemah di mana kadar inflasi Mac jatuh lebih dari jangkaan. Hal ini juga disumbang oleh kejatuhan harga minyak mentah global. Dari segi petunjuk yang memberi kesan kepada inflasi iaitu data gaji, Draghi menjelaskan pergerakan kadar gaji adalah tidak menentu.
Beliau juga menjelaskan tiada perbincangan tentang perubahan polisi monetari ECB pada mesyuarat Jun dan juga tentang perubahan panduan (guidance) pada mesyuarat tersebut.
Secara keseluruhan, nada komen dari ECB hari ini masih lagi ‘dovish‘ dan pasaran dijangka akan mendapat sebarang perubahan polisi atau panduan pada mesyuarat Jun atau Julai. Ketika itu, ECB dijangka akan lebih yakin dengan risiko politik yang semakin berkurangan di Zon Eropah.
Matawang Euro bergerak tinggi selepas komen optimis Draghi berkaitan pertumbuhan, tetapi dengan pantas melemah semula apabila beliau membuat komen tentang inflasi di mana beliau berkali-kali memberikan komen ‘dovish‘.


GBP/USD Rekod Penurunan Terendah Sejak Dagangan Januari Lalu

Matawang Pound Sterling masih mencatatkan penurunan pada dagangan minggu ini ekoran rundingan Brexit yang dilihat berada dalam situasi yang membimbangkang.
Jawatan Perdana Menteri Theresa May menjadi taruhan apabila menteri-menteri kabinet dilaporkan sedang merancang untuk mendesak beliau melepaskan jawatannya selepas gagal meyakinkan parlimen untuk menyokong pelan Brexit terbaru beliau.
Tumpuan pada GBP turut terarah kepada data jualan runcit di UK yang akan dikeluarkan pada sesi pasaran Eropah esok hari. Jangkaan penurunan pada bacaan data menambahkan lagi tekanan buat matawang British tersebut.
Jika dilihat pergerakan harga pada chart pasangan matawang GBP/USD, harga meneruskan siri penurunan semalam dengan mencatatkan paras terendah yang terbaru sejak dagangan Januari lalu hampir mencecah paras support 1.26200.
Walaupun dagangan USD masih berisiko berikutan isu perang dagang yang terus berlanjutan, namun kelemahan pada nilai matawang GBP terus menekan harga ke paras lebih rendah.
Penurunan harga pada GBP/USD semalam dilihat melepasi paras support MagicS1 pada indicator Moshed Magic Line dan kembali pantul membuat sedikit kenaikan semula sebelum berjaya mencecah penurunan pada support MagicS2.
Dagangan yang bersambung pada sesi Asia hari ini melihatkan harga dibuka rendah di bawah paras Magic Pivot 1.2666 dan pergerakan harga agak perlahan namun menunjukkan penurunan ke arah paras terendah yang dicecah semalam.
 Jika harga turun ke paras terendah semalam, harga akan menguji paras support 1.2615 (MagicS1) pada indicator Moshed Magic Line hari ini.
Penurunan yang berjaya melepasi paras support tersebut bakal mencatatkan paras terendah yang terbaru berkemungkinan menuju ke paras support sekitar 1.2571 (MagicS2) atau lebih rendah ke paras 1.2519 (MagicS3).
Namun jika harga kembali membuat kenaikan semula, paras awal yang diuji harga adalah pada resistance 1.2710 yang berada pada zon SBR (support become resistance) sebelum kenaikan seterusnya bakal menguji pula paras SBR pada 1.27800.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2615, 1.2571, 1.2519.
Paras resistance: 1.2710, 1.2762, 1.2805.


Arab Saudi Muncul Sebagai “Penyelamat” Bagi Pasaran Minyak Mentah Dalam Sesi Eropah

Niaga minyak mentah melonjak pada Rabu selepas Reuters melaporkan bahawa Arab Saudi akan mengurangkan bekalan ke rantau ini bagi menyokong usaha OPEC untuk menangani masalah kenaikan stok minyak mentah AS yang menggagalkan percubaan untuk menamatkan isu lebihan stok global.
Harga minyak disokong oleh kejatuhan jumlah stok yang lebih dari jangkaan minggu lalu dengan kejatuhan sebanyak 5.8 juta berbanding jangkaan penganalisis bagi penurunan sebanyak 1.8 juta tong.
Brent mentah yang menjadi penanda aras bagi minyak global meningkat sehingga 19 sen atau 0.4 peratus kepada $48.92 setong.
Sementara itu, WTI mentah pula meningkat sebanyak 23 sen atau 0.5 peratus pada $46.11 setong.
 Saudi Aramco iaitu syarikat minyak kepunyaan Arab Saudi dikatakan akan mengurangkan bekalan minyak kepada pelanggan Asia sebanyak kira-kira 7 juta tong pada bulan Jun sebagai sebahagian daripada perjanjian OPEc untuk mengurangkan pengeluaran dan memotong jumlah eksport.
Tujuh juta tong ini juga bersamaan dengan dua hari import minyak ke Jepun yang juga pengimport minyak keempat terbesar di dunia.
Armaco juga sebelum ini tersenarai sebagai salah sebuah syarikat terpenting buat pelanggan di Asia.
Menurut Ric Spooner, iaitu ketua penganalisis pasaran di CMC Markets Sydney, Arab Saudi kebanyakannya membekalkan minyak kepada pelanggan di Asia. Justeru, pengurangan jumlah bekalan akan mampu untuk menyokong harga minyak.
Greenback Terpaksa Akur Dengan Lonjakan Matawang Aussie Dan Kiwi Dalam Sesi Eropah


GBP/USD Mulakan Dagangan Awal Minggu Dengan Lonjakan Hampir 100 Pips

Pergerakan harga masih lagi mendatar dengan pelabur kekal berhati-hati menantikan sentimen pasaran yang lebih jelas untuk dagangan awal minggu.
Matawang Pound Sterling dilihat bergerak lebih kukuh berbanding US dolar dengan kenaikan yang dipamerkan sejak awal sesi Asia pada carta harga pasangan GBP/USD.
Kenaikan harga sejak sesi Asia pagi ini hampir mencecah 100 pips dengan momentum kenaikan mula perlahan pada awal sesi Eropah.
Perdana Menteri UK, Boris Johnson kini dilaporkan sihat dan kembali bertugas. Langkah pembukaan semula ekonomi di UK sedang dalam pertimbangan.
Pelabur walau bagaimanapun tetap berhati-hati terhadap dagangan Pound berikutan perkembangan negatif rundingan Brexit pada hujung minggu lalu di mana UK bertegas untuk tidak melanjutkan tempoh peralihan. Canselor Jerman, Angela Merkel memberi amaran bahawa UK seharusnya melanjutkan lagi tempoh peralihan tersebut.
Harga pada carta GBP/USD yang bergerak di atas paras sokongan Moving Average 50 (MA50) pada rangka masa 1 jam pergerakan harga dilihat memberi isyarat awal perubahan trend.
 Kenaikan harga pada dagangan hari ini juga telah melepasi zon SBR (support become resistance) di sekitar paras 1.2400.
Kenaikan yang diteruskan dilihat akan menuju paras tumpuan pada 1.2500 jika US dolar terus bergerak lemah pada sesi berikutnya.
Namun jika penurunan harga kembali berlaku, harga bakal turun semula lebih rendah menguji sokongan dinamik MA50 sebelum menuju zon support sekitar 1.22500 yang menjadi paras terendah dicecah harga minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Petang Ini

Sentimen pasaran yang berisiko pada sesi Asia sedikit reda pada pembukaan Eropah hari ini ekoran terdapat komen positif dari Kementerian Perdagangan China mengenai keadaan perundingan perdagangan antara AS-China. Penyebab suasana pasaran global berisiko adalah disebabkan oleh indeks ekuiti Amerika Syarikat merudum dan laporan mengenai penangkapan eksekutif Huawei. Ini sekaligus menimbulkan kebimbangan baru mengenai ketegangan global.
 Meng Wanzhou, CFO di Huawei, ditangkap di Kanada kerana didakwa melanggar sekatan Iran. China mengkritik AS dan Kanada untuk penangkapan itu dan menuntut pembebasannya segera. Penangkapan itu datang kurang dari seminggu selepas Presiden A.S., Donald Trump dan rakan sejawatannya dari China, Xi Jinping bersetuju untuk mengadakan gencatan perdagangan selama 90 hari.
Dengan tiada data ekonomi utama sehingga pembukaan sesi Amerika, pergerakan matawang dilihat agak terhad buat masa ini kecuali Yen dan Chf. Kedua-dua matawang ini mendapat permintaan yang tinggi atas faktor sentimen pasaran yang dilihat sebagai risk-off. Tumpuan pelabur pada sesi New York akan tertumpu kepada data ekonomi dari Amerika Syarikat iaitu laporan pekerjaan ADP dan data PMI tidak termasuk sektor perkilangan (Non-Manufacturing PMI). Kedua-dua data ini bakal memberi bayangan kepada laporan pekerjaan NFP di Amerika Syarikat pada malam esok.


Eksklusif: Preview Penetapan Kadar Bank of England Malam Ini !

Selepas penetapan kadar oleh The Fed pagi tadi, kini perhatian pasaran terarah kepada penetapan kadar oleh Bank of England (Bank pusat England) pukul 8.00 malam ini. Bank of England dilihat tidak akan mengubah polisi monetari semasa dalam mesyuarat kali ini dengan kadar faedah dikekalkan di paras 0.25%.Selain itu, pendirian pihak bank pusat ini dijangka masih mengekalkan nada neutral terhadap polisi di masa hadapan dengan tiada panduan kehadapan (forward guidance) yang spesifik.

Kebimbangan terhadap inflasi

Dari segi inflasi UK, BoE mungkin akan menegaskan tidak akan membiarkan inflasi naik melebihi sasaran (inflation overshoot). Mungkin juga akan berlaku spiked ke atas oleh matawang Pound dan turun semula berikutan penguatan US dolar ketika ini.
Tumpuan Bank of England ketika ini adalah untuk mengimbangi antara inflasi dan pertumbuhan ekonomi.
Menurut Monetary Policy Committee (MPC), jika pihak mereka tergesa-gesa untuk mencapai sasaran inflasi 2% akan memberikan impak negatif kepada potensi pengeluaran di dalam ekonomi dan akan meningkatkan pengangguran.
Peningkatan inflasi yang berterusan akan memberikan risiko kepada jangkaan peningkatan inflasi. Hal ini juga akan memberikan risiko kepada penggunaan polisi yang lebih ketat di masa hadapan untuk mengawal semula inflasi.

Perbelanjaan pengguna terus kukuh

Pada mesyuarat November lepas, pihak bank pusat menyedari tentang keseimbangan polisi dan tiada perubahan kadar pada masa itu. Sejak mesyuarat November, data petunjuk ekonomi UK terus menunjukkan perbelanjaan pengguna yang kukuh tetapi sebaliknya berlaku dalam pengeluaran industry pada Oktober. Indeks sektor perkhidmatan lebih baik dari jangkaan tetapi ada juga tanda-tanda sektor ini kehilangan momentum.
Perbelanjaan pengguna yang kukuh akan terus menyokong ekonomi dalam jangka pendek dengan jangkaan pertumbuhan ekonomi yang kukuh. Dari segi harga pengguna, data CPI juga sedikit tinggi berbanding jangkaan dengan kadar tahunan berada di paras 1.2% berbanding 0.9% sebelum itu.
MPC akan melihat data ini secara keseluruhan yang konsisten dengan pandangan laporan inflasi pada November walaupun masih ada kebimbangan dalam struktur ekonomi yang ditunjukkan oleh aktiviti perindustrian yang masih lemah.

Kesimpulan

Secara keseluruhan, potensi untuk mengubah kadar semasa adalah begitu kecil dalam mesyuarat kali ini dan mungkin BoE akan mengekalkan pendirian neutral dan seimbang terhadap polisi monetari di masa hadapan. Begitu juga dengan program pembelian bon yang mungkin akan dikekalkan.
Undian dari ahli MPC hari ini mungkin akan menyokong pengekalan kadar secara majoriti iaitu 9-0-0.


Terjojol Mata! Inflasi UK Naik Semula

Keadaan nampaknya semakin sukar buat Bank of England (BOE) yang baru-baru ini telah menawarkan petunjuk untuk menghentikan kitaran kenaikan kadar faedahnya.
Angka terbaru dalam inflasi pengguna UK bakal membuatkan Gabenor Andrew Bailey terus ‘sakit kepala’ untuk menentukan hala tuju dasar BOE seterusnya.
Terbaru, data daripada Pejabat Perangkaan Kebangsaan (ONS) melaporkan indeks harga pengguna (CPI) tahunan UK kembali menunjukkan peningkatan selepas 3 bulan berturut-turut ia jatuh.
CPI meningkat 10.4% tahun ke tahun pada bulan Februari berbanding 10.1% yang dicatatkan pada bulan Januari, dan jauh meleset daripada jangkaan untuk turun kepada 9.9%.
 Sementara itu, inflasi teras (tidak termasuk harga makanan dan tenaga) turut meningkat kepada 6.2% tahun ke tahun daripada 5.9% sebelumnya, dan tersasar daripada jangkaan 5.7%.
Isi rumah Britain terus berdepan dengan bil makanan dan tenaga yang tinggi, manakala pekerja daripada pelbagai sektor telah melancarkan tindakan mogok besar-besaran dalam beberapa bulan kebelakangan ini ekoran pertikaian mengenai gaji.
Catatan terbaru ini mungkin akan mempengaruhi keputusan dasar BOE yang bakal bermesyuarat pada hari esok (Khamis), di mana ia sebelum ini dijangka akan menaikkan kadar sebanyak 25 mata asas.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Minggu yang Agak Tenang Buat Logam Hitam!

Harga minyak dunia meningkat sederhana pada Selasa menjelang Krismas hujung minggu ini.
WTI mentah diniagakan pada $52.11 setong, hampir tidak berubah daripada sesi sebelum ini.
 Peniaga dan penganalisis pasaran minyak mentah berkata bahawa tiada asas yang akan mendorong perubahan harga yang mendadak, sekali gus menjadikan komoditi tersebut agak suram.
Penganalisis kanan pasaran di Oanda, Singapura berkata pasaran agak tenang kerana ketiadaan peristiwa besar disamping musim cuti menjadikan harga tidak banyak berubah.

Ini Yang Terjadi Kepada Matawang Sesi Asia Selepas Dua Kejadian Serangan di Jerman dan Turki


Apakah Yang Terjadi Kepada Logam Kuning Setelah Membuat Terjunan Terbesar Semalam?

Emas mula mencatatkan kenaikan sederhana di Asia pada hari Khamis berikutan data pekerjaan ADP bukan dari sektor perladangan yang diumumkan semalam, melemah dari jangkaan awal.
Pun begitu, tumpuan utama tetap diberikan kepada data rasmi NFP yang akan dikeluarkan Jumaat ini bagi isyarat yang lebih jelas mengenai kenaikan kadar oleh Fed pada bulan Disember.
Emas di Comex meningkat sebanyak 0.20% dan silver futures turut melonjak sehingga 0.80%.
 Sementara itu, pasaran di China masih ditutup selama seminggu.
Semalam, harga emas menjadi lebih rendah selepas US Dollar terus menambah kekuatan berikutan data positif dari sektor perkhidmatan Amerika Syarikat.
Pada hari Selasa, harga emas menjunam kira-kira 3.28% sekali gus menunjukkan penurunan terbesar sejak September 2013, apabila US Dollar melonjak ke paras tertinggi dalam tempoh 2 bulan.
Adakah ‘Hard Brexit’ Masih Menghantui Pasaran Matawang?


RBA Naikkan Kadar Cuma 0.25%, AUD/USD Susut Sebelum Melonjak Semula

Dolar Australia memaparkan pergerakan menarik yang mencuri perhatian pasaran pada dagangan sesi Asia pagi ini (Selasa) dengan tumpuan terarah pada keputusan mesyuarat bank pusat Australia.
Reserve Bank of Australia (RBA) mengejutkan pasaran apabila kenaikan kadar faedah hanya 25 mata asas, lebih rendah berbanding jangkaan 50 mata asas seperti yang dijangkakan.
Kadar faedah telah meningkat kepada 2.60%, meningkat daripada paras 2.35% sebelum ini, namun tidak mencapai jangkaan 2.85%.
Ini telah memberi reaksi awal penurunan pada nilai dolar Australia ketika keputusan kadar diumumkan, namun berjaya pulih semula pada awal sesi Eropah susulan pelabur meneliti kenyataan lanjut oleh bank pusat yang memberi isyarat untuk meneruskan langkah kenaikan kadar faedah pada mesyuarat-mesyuarat berikutnya.
Meneliti pergerakan harga pada carta pasangan mata wang AUD/USD, corak kenaikan harga dipamerkan pada pembukaan awal minggu semalam apabila harga membuat kenaikan dari paras 0.64000 sehingga melepasi paras 0.65000.
Namun, menyambung dagangan pada sesi Asia pagi ini, harga pada mulanya menunjukkan penurunan perlahan sebelum keputusan mesyuarat RBA telah menekan harga lebih rendah sehingga ke paras sekitar 0.64500.
Kemudiannya harga berjaya melantun semula sehingga melepasi zon rintangan minggu lalu pada 0.65000-0.65300 ketika dagangan yang bersambung di awal sesi Eropah petang ini.
 Lantunan semula harga dari paras sokongan Moving Average 50 (MA50) pada rangka masa 1 jam di carta harga AUD/USD turut memberi isyarat untuk pergerakan bullish buat harga.
Kenaikan harga yang dilanjutkan bakal menguji zon SBR (support become resistance) 0.66000 sebelum kenaikan yang diteruskan akan mensasarkan pula pada 0.67000.
Namun, jika lonjakan gagal diteruskan sebaliknya harga menjunam semula lebih rendah, melepasi paras sokongan MA50 akan memberi isyarat perubahan trend bearish.
Penyusutan lebih rendah harga dilihat akan kembali menuju semula ke zon support pada 0.63700 yang diuji pada minggu lalu dan menjadi rekod terendah harga untuk tempoh 2 tahun.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Mata Wang Utama Masih Terumbang-ambing Selepas Data Pekerjaan NFP, Ini Apa Yang Berlaku Pada Pasaran Mata Wang!

Indeks US dolar didagangkan lebih rendah pada hari Selasa dengan terperangkap pada paras yang dicapai minggu ini berikutan data perkhidmatan kukuh di Amerika Syarikat yang mendorong jangkaan untuk kadar faedah yang lebih tinggi daripada ramalan baru-baru ini.
Mata wang Australia bangkit daripada paras terendah seminggu selepas Reserve Bank of Australia (RBA) menaikkan kadar buat kali kelapan dalam beberapa bulan. Selepas merekodkan kenaikan terbesar dalam dua minggu pada hari Selasa, indeks US dolar yang mengukur mata wang berbanding enam mata wang utama susut 0.18% kepada paras dagangan 105.082.
Ia telah merosot kepada 104.1 pada hari Isnin buat kali pertama sejak 28 Jun sebelum meningkat semula selepas data yang menunjukkan aktiviti industri perkhidmatan A.S. secara tidak dijangka meningkat pada bulan November, dengan pekerjaan melantun semula.
“Semakin lama ekonomi A.S. teguh, semakin banyak keraguan mungkin akan meningkat sama ada A.S. sebenarnya akan menghadapi kemelesetan tahun depan atau bank pusat A.S. akan benar-benar mengurangkan kadar utamanya.” kata Heger, Penganalisis FX di Commerzbank.
Jawatankuasa Pasaran Terbuka Persekutuan memutuskan dasar pada 15 Dis. Pedagang pada masa ini menjangkakan kenaikan separuh mata kepada jalur dasar 4.25-4.5% dan kadar terminal hanya melebihi 5% pada bulan Mei.
 Dolar Aussie naik 0.46% kepada $0.6729, mengatasi sebahagian daripada kejatuhan 1.4% pada hari Isnin kerana RBA berkata ia tidak berada pada landasan yang telah ditetapkan untuk mengetatkan dasar tetapi inflasi masih tinggi.
Mata wang Eropah telah melonjak naik sebanyak 0.23% kepada paras dagangan 1.0516. Penggubal dasar Bank Pusat Eropah Constantinos Herodotou berkata pada hari Selasa kadar faedah akan naik semula tetapi kini “hampir” tahap neutral mereka.
Pesanan industri Jerman pulih lebih daripada jangkaan pada bulan Oktober. Had harga bagi minyak mentah laut Rusia, yang berkuat kuasa pada hari Isnin, mungkin mula menunjukkan kesannya ke atas pasaran tenaga tidak lama lagi, kata Francesco Pesole, pakar strategi FX di ING.
“Apabila menambah jangkaan penurunan suhu di Eropah mulai minggu ini, risiko kenaikan harga tenaga baharu tidak boleh diabaikan, dan euro sangat terdedah kepada risiko sedemikian,” katanya.
Untuk esok hari, pasaran memberi tumpuan pada kenyataan BOC dan penetapan kadar faedah semalaman.


Itu Dia! EUR/USD Melonjak Ke Paras Tertinggi Terbaru Lagi

US dolar tampak memanjangkan penyusutan nilainya pada dagangan yang bersambung pada Rabu menepati ramalan penganalisis selepas Presiden Donald Trump menandatangani pakej rangsangan ekonomi bernilai $2.3 trilion untuk dilaksanakan.
Tambah lagi, Dewan Perwakilan AS telah meluluskan cadangan tambahan nilai bantuan $600 kepada $2,000 kepada rakyat Amerika Syarikat (AS).
Namun, membuatkan pelabur sedikit berwaspada apabila Ketua Majoriti Senat AS Mitch McConnell pada Selasa telah membantah pertimbangan untuk tindakan meningkatkan bantuan kepada $2,000. Beliau mencadangkan untuk Senat menilai dahulu perkara tersebut.
Faktor ini boleh mencetuskan semula kebimbangan dalam pasaran sekiranya pelaksanaan pakej rangsangan ekonomi dilihat akan mengambil tempoh lebih lama untuk dilaksanakan.
Buat waktu ini, pelabur masih positif terhadap sentimen pakej tersebut yang mendorong US dolar terus bergerak lemah dalam pasaran.
Pada carta harga bagi pasangan mata wang utama EUR/USD, harga telah meneruskan kenaikan pada Selasa kembali semula menguji zon resistance 1.22700 yang dicapai pada minggu sebelum.
Setelah menutup dagangan sesi New York lebih rendah semula sekitar paras 1.22500, harga kembali meneruskan kenaikan pada sesi Asia pagi ini (Rabu).
 Setakat jam 9.30 pagi waktu tempatan, lonjakan harga sekitar 30 pips kelihatan berjaya mencatatkan rekod ketinggian terbaru melepasi 1.22800.
Kenaikan terbaru itu juga telah mencatatkan paras tertinggi sejak April 2018 dan dengan momentum yang dipaparkan bakal menjangkakan kenaikan yang lebih tinggi.
Paras tumpuan 1.23000 akan diuji sebelum harga menutup dagangan bagi tahun 2020 di paras tertinggi 2 tahun.
Namun jika penurunan harga berlaku, pelabur akan menilai reaksi harga pada paras-paras sokongan seperti pada 1.22500 sebelum penurunan ke zon RBS (resistance become support) pada 1.21800.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Risiko Ketegangan Timur Tengah – Dagangan Safe-Haven Jadi Pilihan

Ketegangan antara Amerika Syarikat dan Iran yang kian hangat telah mendorong peningkatan permintaan terhadap aset safe-haven sekali gus mengangkat dagangan matawang yen dan logam kuning untuk diniagakan lebih tinggi.
Pada hari Ahad, Presiden AS Donald Trump telah mengeluarkan ancaman untuk mengenakan sekatan kepada Iraq susulan keputusan undian parlimen Iraq yang bersetuju supaya semua tentera asing diperintahkan keluar dari negara itu.
Selain itu, Iran pula mengisytiharkan bahawa ia tidak lagi mematuhi mana-mana sekatan yang dikenakan dalam perjanjian nuklear 2015.
Matawang yen meningkat 0.3% berbanding US dolar ke paras ketinggian tiga bulan pada awal pasaran sesi Asia, manakala harga emas pula melonjak sebanyak 2% dan diniagakan menghampiri paras tertinggi yang pernah dicatatkan sejak Mac 2013.
 Pasangan matawang AUD/JPY, pengukur kepada sentimen risiko disebabkan dolar Aussie yang berorientasikan perdagangan dan eksport berbanding status yen yang selamat, telah menjadi pemacu utama kepada peningkatan yen sejak Jumaat.
Turut menambah tekanan buat dolar Aussie pada sesi Asia, adalah bacaan data PMI perkhidmatan China hasil tinjauan Caixin yang menunjukkan bacaan lebih lemah daripada dijangkakan oleh pasaran.
Pergerakan matawang US dolar pula dibataskan dengan bacaan data PMI pembuatan Amerika Syarikat ISM yang merosot kepada 47.2, mencatat bacaan terendah dalam tempoh 10 tahun, jauh tersasar daripada jangkaan pasaran untuk meningkat sebanyak 49.
Penerbitan minit mesyuarat FOMC pada Sabtu, memperlihatkan para penggubal dasar Federal Reserve AS (The Fed) telah bersetuju untuk mengekalkan kadar faedah semasa dan kemungkinan untuk tetap tidak berubah bagi sementara waktu.
Di sisi lain, harga minyak terus diniagakan tinggi terkesan oleh kebimbangan terhadap bekalan minyak mentah yang mungkin terjejas disebabkan ketegangan di Timur Tengah.


USD Sambung Terjun, Mata Wang Utama Terus Meninggi!

US dolar terus kecundang lebih parah pada sesi Eropah susulan bacaan data inflasi Amerika Syarikat menguatkan jangkaan untuk pengetatan perlahan oleh Federal Reserve (Fed).
Data terbaru yang diterbitkan pada Khamis menunjukkan tekanan harga terus berkurangan di negara itu, dengan meningkat 6.5% pada Disember daripada 7.1% bulan sebelumnya.
Beberapa penggubal dasar bank pusat juga mula mengubah ‘nada’ dalam pendirian dasar mereka, di mana Presiden Fed Philadelphia Patrick Harker melihat kenaikan 25 mata asas adalah sesuai untuk keputusan akan datang.
Ini termasuk Presiden Fed Atlanta Raphael Bostic yang mengatakan kenaikan sedemikian boleh dilaksanakan jika perbincangan dengan perniagaan konsisten dengan inflasi yang perlahan.
Ekoran daripada itu, mata wang utama terus memanfaatkan kelemahan US dolar untuk kekal didagangkan lebih kukuh pada sesi Eropah.
 Antaranya adalah mata wang yen yang melanjutkan peningkatan ke paras tertinggi 7 bulan, di samping turut meraih dorongan daripada berita mengenai Bank of Japan (BOJ).
Bank pusat itu dilaporkan akan mengkaji semula impak daripada dasar monetarinya pada mesyuarat minggu depan, memberi harapan kepada pelabur untuk mendapatkan langkah tambahan BOJ dalam pasaran bon.
Sementara itu, euro pula mengukuh pada paras ketinggian hampir 9 bulan manakala dagangan pound pula terkuat 3 minggu selepas mendapat sokongan daripada data keluaran dalam negara kasar (KDNK) UK yang positif.
Mata wang antipodean, dolar Aussie dan New Zealand pula melanjutkan kenaikan yang terhenti pada sesi sebelum ini untuk terus mengukuh pada paras tertinggi.
Ketika penulisan, indeks dolar yang mengukur kekuatan dolar greenback berbanding sekumpulan mata wang utama diniagakan sekitar harga 102.05.


Data ADP-NFP Merekodkan Bacaan Positif Pada Bulan Lalu

Jumlah pekerjaan di Amerika Syarikat meningkat sehingga 241,000 pada bulan lalu jauh melebihi jangkaan pasaran 208,000. Tidak banyak reaksi matawang US dolar selepas data ini dikeluarkan pada pukul 8.15 malam tadi.
Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.
 Hubungan antara data ADP-NFP dan data NFP yang dikeluarkan pada Jumaat agak lemah sejak beberapa bulan lalu. Ini menunjukkan pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.
Diingatkan kepada para pembaca bahawa pada 6 April ini, laporan Non-Farm Payroll untuk bulan lalu akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang besar kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


Indeks Sektor Pembuatan Utama Jepun Mencatat Pertumbuhan Memberangsangkan

Keyakinan perniagaan sektor pembuatan utama Jepun menunjukkan peningkatan pada suku tahun yang berakhir pada bulan Disember. Bacaan ini merupakan bacaan tertinggi 11 tahun lalu.
Berdasarkan laporan yang dikaji oleh bank pusat, peningkatan ini menunjukkan tanda-tanda bahawa ekonomi sedang berkembang terutama dalam sektor eksport.
Indeks Sektor Pembuatan Utama menacat pada bacaan 25 pada bulan Disember, naik daripada bacaan 22 pada bulan September dan jangkaan penganalisis yang mensasarkan bacaan 24.
 Bacaan ini sejajar dengan bacaan pada bulan Disember 2006.
Manakala indeks yang mengukur bukan sektor pembuatan utama tidak berubah daripada bulan September pada bacaan 23.
Menurut pakar ekonomi di Institut Penyelidikan Mizuho, dapatan indeks Tankan itu menyokong visi BOJ, walaupun ia memberi indikasi bahawa penggunaan swasta semakin lemah.
Penganalisis menjangkakan keadaan bisnes sektor pembuatan utama dan bukan pembuatan akan bertambah buruk dalam tempoh 3 bulan akan datang.


GBP/JPY Susut Balik Lepas Capai Paras Paling Tinggi 9 Minggu!

Carta harga pasangan mata wang GBP/JPY telah menunjukkan corak penurunan untuk beberapa hari ini menuju ke penghujung minggu.
Pound kembali didagangkan lemah semula gagal mempertahankan pengukuhan yang telah dipaparkan ketika data PMI pembuatan dan perkhidmatan UK diterbitkan pada Selasa lalu.
Sementara Yen pula dilihat memberi tekanan terhadap Pound yang semakin suram.
Tumpuan terarah pada ucapan calon Gabenor Bank of Japan (BOJ), Kazuo Ueda pada awal sesi Asia pagi ini (Jumaat) berkenaan pandangan beliau terhadap dasar monetari bank pusat.
Pelabur masih tidak melihat kecenderungan beliau ke arah sama ada hawkish ataupun dovish dalam penetapan dasar, dan gagal memacu pergerakan jelas mata wang Yen dalam pasaran.
Meneliti carta GBP/JPY minggu ini, harga telah mencapai ketinggian pada 163.700 pada lonjakan Selasa lalu.
Ini adalah paras tertinggi yang telah dicatatkan harga untuk tempoh dagangan 9 minggu.
Menuju ke penghujung minggu ini, harga semakin menyusut dan menyambung dagangan pada hari ini (Jumaat), harga berlegar di bawah paras 162.00.
 Penurunan lebih rendah akan dijangkakan dengan isyarat bearish harga yang bergerak di bawah paras halangan Moving Average 50 (MA50) pada rangka masa 1 jam di carta GBP/JPY tersebut.
Harga dilihat akan menuju ke paras 160.500 yang telah menjadi paras sokongan harga minggu lalu.
Menembusi paras tersebut akan mensasarkan penurunan lebih rendah mencecah sekitar 157.700.
Namun jika harga melonjak semula di atas paras 162.00 dan turut melepasi halangan MA50, harga berkemungkinan menyambung kembali kenaikan dan menuju ketinggian dicapai sebelum ini.
Seterusnya, harga akan menuju ke paras 164.500 untuk menguji zon rintangan tersebut sekaligus mencatatkan paras tertinggi terbaru.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


RBNZ Kekalkan Kadar, Nzd/Usd Menjunam Lebih 100 Pip!

Bank pusat New Zealand (Reserve Bank of New Zealand, RBNZ) mengekalkan polisi monetari sedia ada di mana pegawai-pegawai bank pusat memilih untuk mengekalkan kadar faedah di paras terendah bagi menyokong inflasi dan pertumbuhan ekonomi.
Dalam mesyuaratnya pada Khamis, RBNZ masih mengekalkan ‘cash rate’ di paras 1.75% sejak November.
Dalam laporannya pagi tadi RBNZ menyatakan, “Jangkaan pertumbuhan ekonomi kekal positif yang disokong oleh rangsangan monetari semasa, pertumbuhan populasi yang kukuh, paras perbelanjaan isirumah yang tinggi dan juga aktiviti pembinaan.”
Keputusan pengekalan polisi hari ini telah dijangka oleh pasaran di mana majoriti penganalisis melihat RBNZ hanya akan memulakan pengetatan polisi secara beransur-ansur pada awal 2018. Dengan inflasi di negara ini telah melebihi sasaran dan ekonomi berkembang dengan baik, ramai yang melihat RBNZ akan mengetatkan kadar dalam jangka masa sederhana di masa hadapan.
 Apa yang mengejutkan pasaran dalam kenyataan bank pusat adalah, RBNZ masih lagi mengekalkan panduan (guidance) bahawa mereka tidak akan menaikkan kadar faedah sehingga lewat 2019.
Ramai penganalisis berpendapat keputusan bagi mengekalkan panduan (guidance) tersebut adalah sukar dijelaskan dengan inflasi New Zealand ketika ini telah meningkat. Inflasi kini menaik ke paras 2.2% pada suku pertama lebih tinggi dari jangkaan bank pusat 1.5%. Ia juga adalah kali pertama RBNZ mencapai kadar di titik pertengahan sasaran 1%-3%.
Petunjuk ekonomi yang lain juga menunjukkan tekanan kos yang semakin meningkat. Jangkaan inflasi jangka panjang dalam kalangan perniagaan domestik juga meningkat pada kadar yang tinggi pada suku pertama dalam laporan bank pusat minggu lalu.
Berikutan pengekalan panduan tersebut, Nzd/Usd menjunam lebih dari 100 pip sejurus data dan kenyataan bank pusat dikeluarkan pukul 5 pagi tadi.


Data Inflasi PPI Akhirnya Beri Lebih Banyak Pengesahan Terhadap Inflasi! Ini Fakta Yang Perlu Diketahui Pasaran

Pertumbuhan harga pengeluar AS akhirnya memberi lebih kepastian terhadap keadaan inflasi di A.S pada bulan Oktober dengan dilaporkan catat bacaan yang kurang daripada yang dijangkakan.
Indeks harga pengeluar untuk permintaan akhir meningkat 8% daripada setahun yang lalu, keuntungan tahunan terkecil dalam lebih setahun, dan 0.2% dari bulan sebelumnya berdasarkan data yang dikeluarkan oleh Jabatan Buruh sebentar tadi. Para penganalisis malah menganggarkan kenaikan ahunan 8.3% dan kenaikan 0.4% daripada bulan sebelumnya.
Pasaran niaga hadapan saham AS dan Perbendaharaan meningkat susulan laporan. Indeks US dolar pula susut 0.86% kepada paras dagangan 105.588.
Tidak termasuk komponen makanan dan tenaga yang tidak menentu, PPI teras dilaporkan tidak berubah pada bulan Oktober dan meningkat 6.7% pada asas tahunan. Data itu datang susulan kenaikan bulanan yang lebih kecil daripada jangkaan dalam indeks harga pengguna Oktober, yang dilihat oleh para pelabur dan Wall Street sebagai petanda bahawa kenaikan harga terpantas dalam beberapa dekad akhirnya mula surut.
 Selepas memuncak pada Mac pada 11.7% pada asas tahunan, pertumbuhan harga pengeluar telah menjadi sederhana di tengah-tengah rantaian bekalan yang bertambah baik, permintaan yang lebih perlahan dan harga komoditi yang semakin lemah. Tidak termasuk makanan dan tenaga, kos barangan menurun pada bulan tersebut dan harga perkhidmatan jatuh buat kali pertama sejak 2020.
Rizab Persekutuan, yang memerhatikan semua data inflasi dengan teliti, dijangka akan memperlahankan kadar kenaikan kadar faedah tidak lama lagi, walaupun para penggubal telah menekankan mereka kekal komited untuk menjinakkan inflasi.
Laporan Selasa menunjukkan harga barangan meningkat 0.6%, mencerminkan peningkatan dalam makanan dan tenaga. Harga perkhidmatan merosot 0.1%, termasuk penurunan dalam kos perdagangan, pengangkutan dan pergudangan.
Data berasingan juga menunjukkan pengurangan tekanan kos. Data ISM bagi harga yang dibayar untuk bahan mentah oleh pengilang merosot bulan lepas ke bacaan terendah sejak Mei 2020.


US Dolar Index di Paras Tertinggi Sejak Tahun 2003 !!

Sejak Pilihanraya Presiden, US dolar telah didagangkan pada paras tertinggi sejak tahun 2003 dengan peluang untuk The Fed menaikkan kadar (Fed Fund Rate) yang semakin memuncak.
Indeks US dolar yang mengira kekuatan nilai US dolar berbanding enam matawang utama dunia yang lain meningkat 0.30% pada Jumaat ke paras 101.21. Indeks Dolar telah pun meningkat 10 hari berturut-turut sejak pilihanraya presiden.
Selain itu komoditi seperti emas dan minyak juga masih turun-naik (volatile) dengan emas telah pun jatuh ke paras terendah sejak sembilan bulan lepas.
Janet Yellen minggu lepas menyatakan, keputusan untuk menunggu lebih banyak bukti-bukti dalam data ekonomi sebelum menaikkan kadar faedah (Fed Fund Rate) bukanlah disebabkan kurangnya keyakinan The Fed kepada ekonomi U.S. Tetapi ini disebabkan, The Fed melihat pasaran buruh U.S. boleh meningkat lagi dengan kukuh sepertimana yang telah dijangkakan awal tahun ini.
Ucapan Yellen ini agak retorik yang bermaksud The Fed mampu bergerak pantas dalam pengetatan polisinya dan komen beliau juga bermaksud kenaikan kadar pada Disember adalah pasti kecuali berlaku peristiwa besar yang menghalang perkara ini.
 Berikut merupakan Indeks US dolar yang berada pada paras tertinggi sejak tahun 2003 pada penutupan pasaran Jumaat lepas.
Sumber: Investing.com
Pasaran seakan-akan sudah pasti, The Fed akan menaikkan kadar pada Disember dengan Indeks CME Group’s 30-day Fed Fund futures telah pun menunjukkan 95.40% peluang bagi kenaikan kadar pada Jumaat lepas yang naik daripada 90.6% pada Khamis.
Ada beberapa data ekonomi US minggu lepas yang menyokong kepada kenaikan kadar bulan hadapan seperti Data jualan runcit (retail sales) bagi bulan Oktober meningkat sebanyak 0.80% berbanding jangkaan 0.60%. Manakala core retail sales juga meningkat sebanyak 0.80% berbanding 0.50% jangkaan. Manakala data Jobless Claims menunjukkan pengurangan sebanyak 19,000 berbanding minggu sebelum itu yang mencatatkan jumlah 254,000.
US consumer price Index (CPI) atau Indeks harga pengguna naik 0.40% pada Oktober dengan inflasi tahunan (annual inflation) naik ke 1.60% dari 1.20% sebelum ini dan kenaikan ini sejajar dengan jangkaan pasaran. Ini adalah inflasi tahunan yang tertinggi sejak Oktober 2014 dan data keseluruhan akan mengekalkan kepada jangkaan kenaikan kadar The Fed pada Disember.
The Fed mengekalkan kadar (Fed Fund Rate) sejak Disember tahun lepas dan dijangka minit mesyuarat dan data durable good US akan menjadi tumpuan pasaran minggu ini.


Nah! GBP/USD Terpacak Ke Harga Paling Tinggi 10 Bulan!

Carta harga pasangan mata wang GBP/USD papar lonjakan 100 pips pada Selasa semalam meneruskan pergerakan trend bullish seperti yang dijangkakan.
Situasi masih didorong oleh faktor penyusutan US dolar yang berterusan dengan data-data ekonomi Amerika Syarikat (AS) terbaru terus memberi bayangan untuk Federal Reserve (Fed) semakin menuju ke arah pelonggaran dasar monetari mereka.
Pada sesi New York malam ini pula, data pekerjaan ADP AS dan tinjauan sektor perkhidmatan pula akan diberikan perhatian yang akan memacu pergerakan US dolar selanjutnya.
Kesan penyusutan berterusan US dolar kekal memberi kelebihan kepada Pound untuk terus meningkat ke paras ketinggian terbaru.

Lonjakan harga pada carta GBP/USD yang berlaku semalam telah mengatasi ketinggian pada Januari lalu dan juga Disember 2022, mencatatkan paras ketinggian terbaru 10 bulan mencapai 1.25000!
Jika diperhatikan, harga pada mulanya berlegar perlahan di paras 1.24000 yang sebelum ini merupakan paras rintangan harga pada dagangan minggu lalu.
 Kemudian lonjakan diteruskan mencapai paras 1.25000 dengan jangkaan trend bullish akan dikekalkan lagi susulan harga masih bergerak di atas paras sokongan Moving Average 50 (MA50) pada rangka masa 1 jam di carta GBP/USD tersebut.
Sasaran seterusnya berada pada ketinggian 1.26000 dengan jarak 100 pips lagi dari paras semasa jika kenaikan harga berjaya diteruskan lagi.
Sementara, jika harga gagal menyambung kenaikan melepasi paras 1.25000, penurunan harga akan kembali singgah semula pada 1.24000 dan bakal mengundang reaksi menarik harga.
Terjunan lebih rendah harga akan memberi isyarat awal perubahan trend bakal bermula dan seterusnya zon 1.23000 pula akan diuji.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Faktor Yang Menjadikan USD Tumpuan Pasaran Minggu Ini

Permulaan dagangan awal minggu menyaksikan US dolar didagangkan stabil berbanding kebanyakan pesaing utamanya, ketika perhatian pasaran kini terarah kepada pengumuman mesyuarat polisi FOMC yang akan berlangsung pada awal pagi Khamis minggu ini.
Pada awal sesi Asia, indeks dolar didagangkan pada 92.90, turun dari paras tertinggi 3 setengah bulan yang dicapainya minggu lalu. Ia masih meningkat 3.8% dari tahap terendah baru-baru ini selepas Federal Reserve meningkatkan jangkaan untuk memulakan pengetatan.
Mesyuarat polisi FOMC edisi Julai akan menjadi tumpuan utama pasaran bagi mendapatkan petunjuk lebih lanjut mengenai pengurangan pembelian bon atau pengetatan dasar oleh bank pusat AS.
Sementara itu, laporan pendapatan syarikat-syarikat teknologi AS pada minggu ini juga menjadi perhatian pasaran. Sebarang peningkatan dan penurunan ketara dalam pasaran akan turut mempengaruhi pasaran matawang.
 Pergerakan pasaran tenang dengan kebanyakan matawang utama didagangkan di sekitar harga yang sama di tengah-tengah ketiadaan data ekonomi penting yang boleh memacu dagangan matawang hari ini.
Terdahulu, pasaran telah diperlihatkan dengan bacaan data pada hari Jumaat yang menunjukkan pemulihan ekonomi yang bergelora pada bulan Julai dalam menghadapi ancaman kebangkitan semula wabak coronavirus.
Data PMI yang diterbitkan untuk bulan Julai menunjukkan pertumbuhan di Zon Eropah kebanyakannya optimis, sementara di Amerika Syarikat dan UK pula mengalami penguncupan terutamanya dalam sektor perkhidmatan.
Walaupun Zon Eropah mencatatkan bacaan positif, tetapi matawang euro gagal memberi reaksi untuk meningkat lebih tinggi ekoran masih terkesan dengan keputusan polisi Bank Pusat Eropah (ECB) yang masih dovish dalam menetapkan dasar monetarinya.
Sementara matawang pound juga tidak berganjak dari paras harga semasa meskipun bacaan yang dicatatkan agak mengecewakan, dengan didagangkan di sekitar harga 1.3745 berbanding US dolar.


Lepasi Halangan 1.1000, EUR/USD Teruskan Kenaikan Ke Paras Ketinggian Terbaru

Matawang Euro pamerkan pengukuhan pada sesi Eropah semalam susulan Suruhanjaya Eropah melancarkan dana pemulihan yang bernilai €750 bilion bagi membantu negara anggota yang terjejas akibat pandemik Coronavirus.
Tambahan lagi, belanjawan Kesatuan Eropah (EU) dikatakan akan mencecah sehingga €1.1 trilion yang turut merangkumi dana pemulihan pandemik.
Jika diperhatikan pergerakan harga pada carta pasangan matawang EUR/USD semalam, harga pada mulanya bergerak perlahan dan menurun pada sesi Asia sebelum penurunan lebih rendah ke paras 1.09340 didorong oleh komen oleh Timbalan Presiden ECB yang menyatakan ekonomi Eropah bakal menyusut sehingga 8% ke 12% pada tahun 2020.
Namun, Euro kembali mengukuh semula berikutan pengumuman dana pemulihan €750 bilion oleh Suruhanjaya Eropah.
Harga pada carta EUR/USD kemudiannya telah melonjak hampir 100 pips dalam masa 1 jam sahaja melepasi paras resistance 1.1000.
Kenaikan tertinggi harian mencecah paras 1.10300 namun harga mula menunjukkan penurunan semula pada sesi New York.
Penurunan sekitar 70 telah dipamerkan sebelum harga kembali membuat kenaikan dan berjaya menutup dagangan sesi tersebut di atas paras 1.1000 semula.
 Bersambung pada sesi Asia hari ini, harga dilihat masih menguji paras ketinggian yang dicapai semalam dengan tekanan oleh US dolar susulan ketegangan antara Amerika Syarikat dan China semakin meningkat.
Harga turut membuat kenaikan dan menguji paras resistance tersebut pada awal sesi Eropah.
Jika kenaikan berjaya diteruskan, harga akan terus mencatatkan paras ketinggian terbaru 8 bulan berkemungkinan menuju paras 1.11200.
Sebaliknya jika harga membuat penurunan, paras tumpuan pada 1.1000 yang membentuk zon RBS (resistance become support) akan diuji sebelum harga turun lebih rendah.
Penurunan harga bakal menuju semula zon RBS di bawah paras 1.09000 jika US dolar kembali didagangkan kukuh berbanding Euro.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Tidak Keruan, Perang Dunia Ke-3 Makin Hampir?

Ketidakpastian kembali menyelubungi pasaran susulan laporan mengenai Rusia yang telah melancarkan peluru berpandu ke atas Poland pada awal pagi ini.
Ini membuatkan US dolar mendapat sedikit sokongan untuk meningkat setelah mengalami kerugian ekoran data inflasi pengeluar Amerika Syarikat.
Indeks harga pengeluar (PPI) Oktober membuktikan bahawa tekanan harga di negara itu telah mereda, dengan catatan peningkatan 8% tahun ke tahun daripada 8.4% yang dicatatkan pada September.
Penurunan ini sejajar dengan catatan inflasi pengguna (CPI) yang diterbitkan minggu lalu, di mana ia menurun kepada 7.7% pada Oktober daripada 8.2% bulan sebelumnya.
Rentetan itu US dolar susut lebih rendah, menyaksikan indeks dolar tergelincir ke paras harga 105.34 berbanding sekumpulan mata wang utama, paras terendah 3 bulan.
 Bagaimanapun, suasana pasaran mula berubah menyusuli berita bahawa peluru berpandu yang dipercayai oleh Rusia menghentam Poland yang meragut sekurang-kurangnya dua nyawa.
Meskipun begitu, masih belum terdapat pengesahan rasmi sama ada serangan tersebut dilakukan oleh Rusia.
Peluru berpandu mendarat di kampung Poland Przewodów, berhampiran sempadan dengan Ukraine. Serangan mengejutkan ini telah mencetuskan kebimbangan dunia bahawa ketegangan antara Rusia dan negara Barat lain akan meningkat, memandangkan Poland juga merupakan ahli NATO.
Presiden AS, Joe Biden dilaporkan telah memanggil untuk mengadakan mesyuarat tergempar dengan pemimpin G7 dan NATO susulan insiden itu.
Reaksi pasaran susulan laporan ini masih lagi terhad, namun pelabur dapat menyaksikan kebanyakan mata wang utama sedikit berundur daripada paras tertinggi bulanan pada awal sesi Asia hari ini.


8 Berita Data Ekonomi Penting Tumpuan Pasaran Minggu Ini (20-24 Sept 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat RBA (Selasa 9.30 Pagi): Pelabur bakal meneliti butiran lanjut mesyuarat dasar monetari oleh Reserve Bank of Australia (RBA) yang berlangsung pada awal September lalu. RBA masih mengekalkan kadar faedah tidak berubah dan meneruskan rancangan untuk mengurangkan pembelian bon namun tempoh akan dilanjutkan sehingga Februari tahun hadapan.
Mesyuarat Polisi Bank Pusat Jepun (Rabu): Sesi Asia pada Rabu akan menyaksikan keputusan mesyuarat dasar monetari oleh Bank of Japan (BOJ) dengan jangkaan kadar faedah dikekalkan dan BOJ akan terus mengekalkan dasar yang longgar untuk menyokong ekonomi Jepun.
 Mesyuarat FOMC (Khamis 2.00 Pagi): Bakal menjadi acara tumpuan utama pada minggu ini adalah keputusan mesyuarat dasar oleh Federal Reserve (Fed) selepas pelabur menantikan jawapan untuk pelaksanaan langkah untuk pengetatan polisi. Pastinya US dolar akan memaparkan pergerakan menarik pada minggu ini.
 Mesyuarat Polisi Bank Pusat Switzerland (Khamis 3.00 Petang): Swiss National Bank (SNB) dijangka akan terus mengekalkan kadar faedah yang rendah di paras -0.75% tidak berubah. Kenyataan susulan bank pusat berhubung dasar monetari akan diberi perhatian.
Data PMI Pembuatan dan Perkhidmatan Eropah (Khamis 4.00 Petang): Keluaran data bagi sektor ekonomi di Eropah khususnya di Jerman sebagai ekonomi terbesar akan memberi penilaian terhadap kesihatan ekonomi semasa untuk pelabur.
Data PMI Pembuatan dan Perkhidmatan UK (Khamis 4.30 Petang): Menyusul pula data bagi sektor ekonomi di UK untuk pelabur menilai kesihatan ekonomi semasa berikutan UK masih dihimpit tekanan oleh beberapa faktor domestik.
Mesyuarat Polisi Bank Pusat England (Khamis 7.00 Petang): Turut menjadi tumpuan pada minggu ini adalah keputusan Bank of England (BOE) dalam penetapan dasarnya selepas data inflasi UK yang diterbitkan positif minggu lalu menimbulkan jangkaan untuk langkah pengetatan polisi dilaksanakan bank pusat.
Data PMI Pembuatan dan Perkhidmatan AS (Khamis 9.45 Malam): Sektor aktiviti ekonomi di Amerika Syarikat akan dipantau pelabur. Bacaan awal bagi sektor pembuatan dan perkhidmatan untuk bulan September masih dijangkakan berada pada paras yang baik.


Pound Kembali Melonjak, Aussie Teruskan Momentum Pengukuhan

Fokus pasaran sejak semalam masih terarah pada isu Brexit yang mencuri tumpuan apabila mempamerkan pergerakan ketara pada carta harga matawang utama.
Dagangan Pound Sterling merekodkan penurunan ke paras terendah terbaru berbanding dolar Amerika Syarikat (AS), terendah sejak Oktober 2016 berikutan kebimbangan situasi Brexit tanpa perjanjian bakal berlaku.
Perdana Menteri UK Boris Johnson menentang cadangan untuk melanjutkan tarikh pengunduran Brexit dan tidak akan berunding dengan Brussels walaupun Parlimen mendesak beliau berbuat demikian.
Namun, Pound kembali melonjak dari paras terendah yang direkodkan selepas pelabur melihat peluang untuk parlimen melanjutkan tarikh Brexit.
Parlimen UK telah mengundi menentang kerajaan dengan undian bersetuju untuk menghalang no-deal Brexit meraih 328 undian berbanding 301 undian untuk kerajaan UK.
Dagangan matawang utama dolar USD didagangkan lemah pada sesi New York semalam ekoran data PMI perkilangan tinjauan ISM untuk Ogos yang dikeluarkan semalam mencatatkan bacaan yang merosot.
Bacaan yang menurun tersebut menunjukkan penguncupan bulan pertama dalam sektor pembuatan sejak Januari 2016 yang lalu berikutan pesanan baru dan kadar pekerjaan terjejas disebabkan faktor ketegangan perang dagang AS-China.
 Matawang dolar Euro juga masih kekal lemah menjelang keputusan polisi monetari oleh European Central Bank (ECB).
Sementara dagangan dolar Australia kembali mencatatkan kenaikan selepas pengumuman penetapan kadar faedah oleh bank pusat Australia yang mengekalkan kadar di paras 1.00% untuk mesyuarat September.
Kenyataan dikeluarkan oleh Reserve Bank of Australia (RBA) juga memberikan isyarat yang positif dengan ramalan ekonomi Australia akan kembali berkembang disokong oleh kadar faedah yang rendah.
Pada sesi pasaran Asia hari ini pula, dagangan Aussie meneruskan momentum pengukuhan susulan data pertumbuhan GDP diterbitkan.
Kadar pertumbuhan GDP untuk suku kedua 2019 di Australia menepati ramalan apabila mencatatkan pertumbuhan pada 0.5%, dengan bacaan data sebelum ini juga turut dikemaskini meningkat. Kadar pertumbuhan tersebut adalah tertinggi sejak suku kedua 2018.
Kemudiannya, dagangan Aussie terus disokong pula oleh keluaran data PMI perkhidmatan Caixin China untuk Ogos yang turut meningkat.
Dagangan safe-haven masih menjadi tarikan pelabur semalam khususnya Yen dan Swiss franc, serta dagangan emas. Ini adalah berikutan tarif terbaru Amerika dan China yang dikenakan terhadap barangan import masing-masing mula berkuatkuasa pada 1 September 2019 hujung minggu lalu.


6 Peraturan Penting Untuk Jadikan Trading Anda ‘Power’!

Trading yang ‘power’ tidak semestinya yang sentiasa mendatangkan keuntungan. Sebaliknya, kerugian yang dialami dalam strategi perencanaan trading yang dibuat merupakan boleh menentukan trading anda adalah berjaya atau sebaliknya.
Senarai di bawah menunjukkan 6 peraturan penting untuk menjadikan trading anda berjaya.
1. Sentiasa ikuti Trading Plan anda
Sentiasa patuh kepada trading plan yang telah anda rangka. Trading plan merupakan satu set peraturan yang memfokuskan bilakah trader akan masuk, keluar serta bagaimana strategi pengurusan wang dibuat untuk setiap posisi dagangan.
Gunakan strategi backtesting untuk membantu anda mendapat idea trading dengan melihat data sejarah harga terdahulu. Keuntungan yang diperoleh daripada trading yang dibuat dengan tidak mengikut trading plan dianggap trading yang ‘buruk.’
2. Anggap trading seperti suatu perniagaan
Jika ingin pergi ke tahap lebih profesional, jangan menganggap trading sebagai hanya sekadar hobi, anda perlu menganggapnya sebagai sebuah perniagaan yang memerlukan komitmen yang melibatkan perbelanjaan, kerugian, cukai, ketidaktentuan, stres dan risiko.
Sebagai trader, anda sebenarnya dianggap sebagai seorang peniaga kecil yang perlu merencanakan strategi untuk memaksimalkan potensi perniagaaan anda.
3. Melindungi modal trading anda
Melindungi modal trading anda dengan tidak mengambil risiko yang tidak sepatutnya adalah suatu yang kritikal. Tapi bukanlah bermaksud anda tidak boleh mengalami sebarang kerugian pada modal trading.
Malah dalam proses pembelajaran, setiap trader pasti akan melalui fasa kehilangan modal namun anda perlulah melindunginya dengan sebaik-baiknya dan semaksimal mungkin.
 4. Hanya merisikokan jumlah yang anda mampu tanggung
Sebelum meletakkan sejumlah wang, pastikan semua wang yang berada pada akaun trading anda merupakan wang yang boleh dibelanjakan untuk trading sahaja. Jangan sesekali menggunakan wang yang penting untuk kegunaan seperti untuk membayar hutang ataupun yuran sekolah anak anda.
Jika tidak, anda hanya akan menambahkan lagi tekanan dan kecenderungan untuk anda membuat keputusan berdasarkan emosi semata-semata tanpa berfikiran secara rasional.
5. Sentiasa menggunakan Stop Loss
Stop Loss merupakan jumlah risiko yang anda sanggup atau jangkakan akan dialami untuk setiap posisi dagangan dalam sesebuah trading. Trading yang berakhir dengan stop loss masih dianggap trading yang baik walaupun mengalami kerugian.
Stop loss akan mengehadkan risiko yang bakal dialami serta melindungi modal anda daripada kehilangan begitu sahaja ketika pergerakan pasaran tidak memihak kepada strategi dagangan anda.
6. Mengetahui masa yang patut untuk anda berhenti trading
Terdapat dua petanda untuk anda berhenti trading iaitu apabila trading plan menjadi tidak efektif dan sikap trader yang sudah tidak efektif.
Apabila trading plan menjadi tidak efektif, ia akan mengakibatkan kerugian yang lebih besar dan anda perlu segera merangka semula trading plan yang baru.
Trader pula menjadi tidak efektif apabila tidak lagi mengikut rancangan yang dibuat, jika berhadapan dengan hal ini anda mungkin perlu berundur terlebih dahulu dan kembali semula dalam pasaran di masa yang lebih sesuai.


Ketegangan Timur Tengah Membimbangkan Pasaran Minyak Mentah Global

Harga minyak mentah terus jatuh dan kini minyak Brent didagang di bawah paras $50 setong. Hal ini berikutan sentimen terbaru yang memberi tekanan kepada komoditi hitam iaitu krisis geopolitik di Timur Tengah antara Qatar dan beberapa negara Arab yang dijangka akan mengganggu keberkesanan perjanjian OPEC.
Negara-negara kuasa Arab termasuk Arab Saudi, Mesir, dan Emiriah Arab Bersatu pada Isnin telah memutuskan hubungan diplomatik dengan Qatar yang mereka dakwa menyokong pengganas dan Iran.
Langkah yang diambil oleh Arab Saudi adalah dengan tidak membenarkan kapal-kapal dari Qatar ke semenanjung Fujairah di UAE yang digunakan oleh syarikat pengeluar minyak Qatar.
Dengan pengeluaran minyak sehingga 620,000 tong sehari, Qatar adalah antara pengeluar terkecil di dalam OPEC, tetapi ada pelabur yang bimbang jika ketegangan ini semakin memuncak akan melemahkan perjanjian yang dibuat sebelum ini bagi menstabilkan pasaran minyak mentah.
 Greg McKenna, ketua strategi pelaburan di Axitrader berkata “perjanjian yang telah dibuat boleh retak”.
“Perjanjian OPEC tidak akan diubah disebabkan ketegangan Qatar. Pengeluaran minyak di Timur Tengah tidak akan berubah disebabkan Qatar,” kata Oystein Berentsen, pengarah urusan dagangan minyak di Strong Petroleum.
David Wech pengarah urusan JBC Energy, bersetuju: “Kami tidak melihat banyak kebimbangan dalam hal ini yang memberi risiko kepada perjanjian OPEC.”
Peningkatan pengeluaran oleh US juga terus memberi tekanan kepada pasaran komoditi hitam. Pengeluaran di US telah melonjak 10% sejak pertengahan 2016 kepada 9.34 juta tong.
“Peningkatan pengeluaran di US yang tidak henti-henti memberi kebimbangan kepada pasaran bahawa pemotongan OPEC tidak akan berjaya mengimbangi pasaran ini,” kata William O’Loughlin penganalisis di Rivkin Securities.


Nak Sediakan Trading Plan Yang Power? 4 Perkara Ini Perlu Ada!

Tidak kiralah sama ada anda seorang pelabur yang baru ataupun lama, pelan dagangan ataupun trading plan amatlah penting untuk anda terus kekal relevan berada dalam dunia trading.
Artikel ini akan berkongsikan beberapa komponen asas yang anda boleh terapkan dalam trading plan anda dan mungkin berbeza dengan orang lain.
Trading Goals
Tetapkan beberapa sasaran trading yang boleh membantu anda kekalkan motivasi dan bersemangat walaupun berdepan pelbagai halangan.
Contohnya, tetapkan untuk anda membaca buku trading setiap bulan. Jadikan sebagai sasaran untuk anda perlu capai di samping pengetahuan anda tentang trading terus meningkat dan meluas.
Strategi Trading
Strategi trading merupakan sistem atau peraturan yang anda cipta untuk mengenalpasti peluang posisi dagangan dengan keberangkalian tinggi untuk mencapai keuntungan.
Contohnya, anda perlu menetapkan sasaran keuntungan dan kerugian bagi setiap posisi, exit plan jika posisi dagangan anda tidak menepati analisis dan sebagainya.
 Anda juga boleh membaca artikel tips rangka sistem trading yang telah dikongsikan INTRADAY sebelum ini untuk rujukan.
Peraturan Pengurusan Risiko
Komponen ini sangat penting dan sering ditekankan oleh ramai trader yang berpengalaman bagi mengelakkan akaun anda lebur dan anda kehilangan kesemua modal trading anda.
Contohnya, anda perlu tetapkan peratusan risiko bagi setiap posisi dagangan untuk meminimakan kerugian supaya akaun anda kekal sihat walaupun mengalami kerugian.
Rekod Trading
Ramai trader terlepas pandang tentang perkara ini. Setelah selesai menutup posisi dagangan anda, anda seharusnya merekodkan atau mencatatkan keputusannya untuk analisis atau ‘post-mortem’.
Dengan ini anda boleh menilai sebarang kelemahan pada trading anda untuk diperbaiki pada masa akan datang.
Anda mungkin boleh timbulkan persoalan adakah anda mengambil profit terlalu awal? Atau adakah anda membiarkan (hold) profit terlalu lama?
Jadi, ini adalah antara komponen-komponen asas yang boleh anda pertimbangkan dalam trading plan anda selepas ini. Jangan lupa untuk terus mengikuti tips-tips trading yang dikongsikan oleh Team INTRADAY dari masa ke masa.


Korea Utara Cetus Provokasi, US Dollar didalam Posisi Bertahan

US Dollar memulakan dagangan bertahan pada hari Isnin selepas data ekonomi dikeluarkan di bawah jangkaan. Dalam masa yang sama, satu lagi ujian peluru berpandu dari Korea Utara telah menambah permintaan bagi matawang safe-haven.
US Dollar Index yang mengukur kekuatan US Dollar kali terakhir dinilai menjunam kepada 99.226.
Matawang Greenback menyusut sebanyak 0.10 peratus kepada 113.28 Yen dalam sesi ini.
Pada hari ini, agensi berita rasmi KCNA, melaporkan bahawa Korea Utara telah berjaya menjalankan ujian peluru berpandu yang diselia oleh pemimpin Kim Jong Un bagi mengesahkan keupayaan peledak nuklear berskala besar.
Peluru berpandu balistik yang dilancarkan telah mendarat di laut berhampiran Russia.
 Pada Jumaat lepas, data jualan runcit AS juga menunjukkan peningkatan sebanyak 0.4 peratus lebih kecil bagi bulan April daripada jangkaan. Sementara itu, laporan harga pengguna yang dikeluarkan agak mengecewakan juga menimbulkan kebimbangan terhadap sektor runcit dan ekonomi yang semakin meluas.
Menurut Mitsuo Imaizumi, Ketua Strategi Tukaran Asing bagi Daiwa Securities mengatakan bahawa data yang dikeluarkan agak mengecewakan. Namun begitu, ia tidak begitu lemah untuk meletakkan US Dollar di dalam tekanan.
Menurut beliau lagi, ujian peluru berpandu Korea Utara juga menambah sedikit kekuatan kepada Yen. Secara keseluruhannya, pelabur mengalihkan tumpuan mereka kepada mesyuarat FOMC yang bakal diadakan bulan depan.
Fed telah mengunjurkan dua kali lagi kenaikan kadar tahun ini selepas kenaikan pertama yang dilakukan pada bulan Mac sebelum ini.
Dalam sesi ini, Euro menyusut sebanyak 0.1 peratus kepada $1.0924.


OPEC Nantikan Keputusan Rusia Untuk Tambahan Pengurangan Pengeluaran Minyak

OPEC kini sedang menantikan keputusan daripada Rusia mengenai cadangan yang diusulkan untuk menambah pemotongan pengeluaran dalam menangani impak coronavirus terhadap permintaan minyak mentah.
Panel Jawatankuasa Teknikal Bersama (JTC) yang menasihati Pertubuhan Negara Pengeksport Petroleum (OPEC) dan sekutunya OPEC+ telah mencadangkan pengurangan pengeluaran sebanyak 600,000 tong sehari.
JTC yang terdiri daripada wakil-wakil negara pengeluar tidak mempunyai kuasa untuk membuat keputusan kerana mereka hanya membuat cadangan kepada menteri-menteri negara OPEC dan sekutunya, termasuk Rusia.
Cadangan ini pada asalnya dilihat sukar diterima oleh Rusia walaupun mereka bersetuju untuk melanjutkan tempoh pengurangan pengeluaran yang akan berakhir Mac ini.
 Menteri Tenaga Rusia, Alexander Novak memberitahu ia memerlukan masa untuk menentukan impak ke atas pasaran minyak daripada virus ini, yang telah mendorong kejatuhan mendadak dalam permintaan tenaga.
Bagaimanapun, dalam kenyataan terbaru Novak memberitahu bahawa mereka akan memberi keputusan mengenainya pada minggu depan.
Sementara itu Menteri Luar Rusia, Sergei Lavrov menyatakan persetujuannya untuk menyokong cadangan ini apabila ditanya mengenainya.
Susulan itu, harga minyak terus mencatat peningkatan dengan keyakinan Rusia akan bersetuju untuk pemotongan pengeluaran yang lebih mendalam.
Niaga hadapan minyak mentah Brent meningkat 0.4% kepada $55.16 setong selepas jatuh 5% pada minggu ini, manakala WTI Amerika Syarikat meningkat sebanyak 0.3% kepada $51.09 setong setelah jatuh 3.7% minggu ini.


GBP Menguat Selepas Data PMI Ini Dikeluarkan

Aktiviti sektor pembinaan UK meningkat ke paras tertinggi dalam tempoh lima bulan pada April berdasarkan data yang dikeluarkan pada pukul 4.30 petang pada Rabu. Indeks menunjukkan peningkatan bacaan ke paras 52.5 berbanding jangkaan 50.5.
Data sebelum ini hanya merekodkan bacaan 47 iaitu paras terendah 20-bulan lalu.
Matawang GBP menguat selepas data ini dikeluarkan dengan Sterling membuat kenaikan berbanding matawang-matawang utama yang lain.
 “Peningkatan semula oleh aktiviti pembinaan adalah memberangsangkan selepas gangguan oleh cuaca salji sebelum ini,” kata Tim Moore pengarah Markit yang mengeluarkan data ini.
Data ini dijangka tidak banyak menolak kenaikan GBP dengan kesan data yang positif ini hanyalah sementara. Berkemungkinan GBP yang sedang menguat akan melemah semula dalam masa terdekat.
Tumpuan bagi data PMI akan lebih tertumpu kepada sektor perkhidmatan (service) yang akan dikeluarkan pada Khamis pukul 4.30 petang. Hal ini kerana sektor perkhidmatan mewakili sebahagian besar keseluruhan ekonomi United Kingdom.
Data PMI sektor pembuatan UK yang dikeluarkan pada Selasa pula merekodkan bacaan yang meleset daripada jangkaan. Bacaan jatuh ke paras terendah dalam tempoh 17 bulan yang lalu.


Jepun Mencatat Pertumbuhan Eksport 12 Bulan Berturut-turut Pada Bulan November

Jepun mencatat pertumbuhan ekpsort pada bulan November, pertummbuhan ini merupakan pertumbuhan berturut-turut sepanjang tahun. Pertumbuhan eksport didorong oleh peningkatan permintaan luar negara.
Pada bulan November, eksport Jepun mencatat pertumbuhan sebanyak 16.2% berbanding jangkaan yang mensasarkan bacaan pertumbuhan sebanyak 14.6%.
Pakar ekonomi berpendapat, pertumbuhan eksport akan kekal kukuh dan akan menjana pertumbuhan ekonomi Jepun disertai dengan permintaan yang kukuh daripada US dan China.
 Tambah pakar ekonomi Mizuho Securities, Norio Miyagawa, jika tidak terdapat tanda-tanda bahawa eksport semakin lemah, ekonomi Jepun akan mula pulih secara bertahap-tahap.
Selain itu, laporan juga melaporkan imbangan dagangan Jepun menunjukkan data yang surplus/lebihan sebanyak 364.1 billion yen.
China yang merupakan negara pengimport barangan jepun terbesar. Eksport ke china, mencatat peningkatan 25.1%. Manakala eksport ke US naik 13% dan Eropah 13.3%.


Varian Baru Covid-19 Lebih Bahaya! Pasaran Matawang Berdarah

Menjelang penghujung minggu, pelabur berdepan dengan risiko baru daripada munculnya varian baru virus Covid-19 yang mungkin akan membantutkan pemulihan ekonomi global.
Varian B.1.1.529 pertama kali dikesan di Afrika Selatan, dilaporkan lebih kuat dan vaksin Covid-19 yang sedia ada mungkin kurang berkesan terhadapnya. Hal ini telah mendorong UK untuk segera memperkenalkan sekatan perjalanan di Afrika Selatan.
Menurut Agensi Keselamatan Kesihatan UK, varian tersebut mempunyai ‘spike protein‘ yang berbeza secara dramatik dengan yang terdapat dalam coronavirus asal, di mana ia juga dikatakan mempunyai dua kali ganda bilangan varian daripada Delta.
Susulan itu, matawang sensitif risiko, dolar Aussie dan kiwi terus melanjutkan penurunan ke paras terendah tiga bulan dengan masing-masing didagangkan di sekitar 0.7160 dan 0.6830 berbanding dolar greenback pada sesi Asia hari ini.
 Kebimbangan ini pastinya turut menggentarkan keyakinan pasaran untuk pertumbuhan ekonomi Amerika Syarikat dan jangkaan pengetatan dasar monetari oleh Federal Reserve (Fed).
Buktinya, pergerakan US dolar dilihat agak terhad pada sesi dagangan hari ini, tetapi masih kukuh kerana sokongannya sebagai matawang safe-haven dan harapan kenaikan kadar faedah lebih cepat.
Selain itu, dagangan greenback turut terbatas susulan aktiviti pengambilan untung oleh pelabur menjelang hujung minggu dan cuti Hari Kesyukuran AS.
Ketika penulisan, indeks dolar didagangkan sedikit susut pada 96.73 berbanding kebanyakan matawang utama, tetapi kekal di tahap tertinggi 16 bulan.


EUR/USD Mula Mendatar Selepas Mendaki 4 Hari Berturut-Turut

Selepas jatuh ke paras terendah 2 minggu, prestasi mata wang US dolar dijangka akan terus merosot selepas data inflasi Amerika Syarikat (AS) yang diterbitkan pada sesi New York semalam kurang memberangsangkan.
Kadar inflasi AS untuk Januari sedikit rendah berbanding bacaan sebelumnya sementara bacaan inflasi teras juga turut susut.
Hal ini akan terus mendorong penyusutan US dolar yang berterusan sejak awal minggu lagi di samping ucapan oleh Pengerusi Federal Reserve (Fed) Jerome Powell yang bernada dovish terhadap polisi monetari bank pusat.
Situasi penyusutan US dolar tersebut telah memberi ruang untuk mata wang Euro mengukuh ke paras ketinggian pada Januari lalu selepas mempamerkan kenaikan harga untuk 4 hari berturut-turut pada carta pasangan mata wang EUR/USD.
Setakat sesi New York semalam, harga telah mencapai kenaikan ke paras ketinggian 1.21400 selepas lonjakan harga pada Jumaat lalu melepasi semula paras 1.20000.
Walaupun mencapai paras ketinggian terbaru, namun pergerakan harga dilihat agak mendatar pada carta EUR/USD semalam sehingga bersambung pada dagangan sesi Asia pagi ini.
 Paras sokongan Moving Average 50 (MA50) pada rangka masa 1 jam akan diuji sebelum jangkaan untuk harga meneruskan kenaikan lebih tinggi.
Seterusnya, zon rintangan di bawah paras 1.21800 dilihat akan menjadi tempat harga berlegar sebelum menutup dagangan pada minggu ini.
Sekiranya harga kembali menjunam semula, paras sokongan harga dilihat pada 1.21900 untuk harga menguji semula zon RBS (resistance become support) sekitar tersebut.
Penurunan lebih rendah dengan isyarat trend bearish harga semula akan mendorong penurunan sehingga mencecah paras 1.20000 kembali.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Kes Dengan Mata Wang Pound Pagi Ini?

US dolar sedikit susut pada awal sesi Asia selepas mengakhiri dagangan dengan lebih kukuh pada Jumaat, sementara mata wang pound didagangkan dalam keadaan goyah berikutan ketidaktentuan politik UK.
Data jualan runcit diterbitkan bercampur-campur pada September, mencadangkan permintaan yang perlahan oleh pengguna di tengah-tengah tekanan harga melambung tinggi.
Bagaimanapun, apabila indeks keyakinan pengguna dikeluarkan dengan catatan memberangsangkan, kesuraman US dolar berlalu pergi.
Ini turut menyusuli peningkatan dalam hasil bon AS 10 tahun yang melonjak ke paras tertinggi 14 tahun pada 4.08%, sekali gus mendorong saham bergerak lebih rendah.
 Sementara itu, dagangan tidak menentu menyelubungi mata wang pound ketika tercetusnya spekulasi mengenai gerakan untuk menyingkirkan Liz Truss daripada jawatan perdana menteri UK.
Hal ini berlaku selepas Menteri Kewangan Kwasi Kwarteng dipecat oleh Truss yang dijangka akan membatalkan sebahagian daripada pakej ekonomi mereka dalam usaha untuk mempertahankan pasaran.
Dalam pada itu, Gabenor Bank of England (BOE) Andrew Bailey memberi isyarat bahawa kenaikan lebih besar dalam kadar faedah akan datang mungkin dilaksanakan.
Menjadi tumpuan pelabur kini adalah data inflasi UK pada Rabu yang dijangka akan menunjukkan peningkatan lebih tinggi pada September.


Strategi Ini Adalah Lebih Baik Daripada Pengenaan Cukai Ke Atas Barangan China

U.S seharusnya memilih jalan penyelesaian lain daripada meletakkan sepenuhnya pergantungan ke atas pengenaan tarif. Tambah bekas diplomat U.S ke China itu, U.S seharusnya menjalankan kerjasama dengan negara-negara bersekutu kemudian melakukan sekatan ke atas beberapa sektor pelaburan China.
Menurut Gary Locke (bekas diplomat ternama semasa presiden Barrack Obama di Beijing) berpendapat peningkatan pelaburan China telah memberi sedikit leverage kepada U.S. U.S boleh mengancam China dengan menutup beberapa peluang pelaburan global.
” Saya benar-benar percaya bahawa U.S seharusnya bekerjasama dengan sekutu mereka dan beberapa negara yang memiliki masalah yang sama dengan China dengan menutup beberapa sektor pelaburan.” kata Locke.
Washington telah menzahirkan kebimbangan terhadap polisi perdagangan China termasuk isu pencurian harta intelek syarikat-syarikat Amerika.
 Maka kita seharusnya bekerjasama dan mengambil sikap untuk bersatu dalam menghadapi hal ini. Hal ini akan memberi tekanan kepada China, jika mereka tidak boleh melabur di U.S maka mereka akan melabur ke dalam negara Kanada atau Jerman atau U.K atau mana-mana negara Eropah.Namun jika negara-negara tersebut juga melakukan sekatan ke atas pelaburan China, maka sudah pasti China akan mendapat mesej sebenar. Kata Locke
Dalam masa yang sama, Locke berpendapat tindakan pengenaan tarif boleh memakan diri sendri jika Beijing memilih untuk mengetatkan ekonomi mereka daripada membuka ekonomi lebih luas. Hasilnya penggunaa Amerika dan lapangan kerja yang ditawarkan akan semakin rugi.
Masalahnya jika Presiden Donald Trump terus menekan China, China akan melawan balik. Akhirnya tindakan tersebut malah akan memberi tekanan kepada ekonomi U.S.
Pada ketika ini, ketegangan perdagangan antara AS-CHINA semakin meruncing disebabkan oleh perintah terbaru Presiden Amerika Syarikat (AS) untuk mengenakan tariff $100 billion kepada China.


Data Inflasi UK Menyebabkan Pair GBP/USD Jatuh Dari Paras Tertinggi Selasa

Data inflasi UK yang dikeluarkan menunjukkan bacaan yang kurang daripada jangkaan dengan bacaan hanya mencatat 2.70%. Jangkaan pasaran bagi data kali ini adalah 2.80%. Dengan bacaan yang kurang daripada jangkaan ini telah menyebabkan matawang GBP tertekan berbanding matawang-matawang utama yang lain.
US dolar tidak banyak berubah berbanding enam matawang utama yang lain pada hari Selasa. Pelabur ketika ini sedang menantikan keputusan mesyuarat Federal Reserve (Fed) pada hari Khamis, dimana pelabur menjangka kadar faedah akan dinaikkan.
Indeks US dolar membuat pengukuhan sebanyak 0.03% berbanding enam matawang utama dan kini berada di sekitar 89.50 setakat pada pukul 5.45 petang.
 Pelabur akan melihat dengan teliti sebarang petunjuk atau isyarat dari The Fed sama ada keadaan ekonomi A.S. dapat mendorong kenaikan sebanyak empat kali atau sebaliknya hanya tiga kali seperti yang diunjurkan sebelum ini.
Penilaian positif ekonomi A.S. oleh Pengerusi Fed yang baru Jerome Powell pada akhir bulan lalu membuatkan pasaran menjangka terdapat potensi empat kali kenaikan kadar faedah tahun ini.
US dolar menguat berbanding Euro dengan pair EUR/USD menyusut sebanyak 0.07% setakat pada pukul 5.50 petang.
Hal ini disebabkan kesan daripada penurunan data sentimen ekonomi Jerman (ZEW) pada pukul 6 petang pada Selasa. Matawang GBP dilihat melemah sejurus data ini dikeluarkan dengan pair GBP/USD jatuh sebanyak 45 pip dari harga 1.4065.


Aduhai! USD Tersungkur Menuju Hujung Minggu

US dolar merosot lebih rendah ketika pasaran menuju ke penghujung minggu, tetapi meraih kekuatan berbanding mata wang yen yang menjunam ke paras terendah terbaharu sejak Disember 2015.
Berbanding sekumpulan mata wang utama, indeks dolar diperdagangkan tersungkur pada sekitar harga 98.56. US dolar malangnya gagal memanfaatkan peluang kenaikan daripada data tuntutan pengangguran AS yang jatuh ke paras terendah sejak 1969.
Sementara itu, pendirian dovish Bank Pusat Jepun (BOJ) untuk mengekalkan kadar faedah yang rendah dan kenaikan kos import Jepun telah melemahkan mata wang yen pada minggu ini sehingga meletakkannya di landasan minggu terburuk dalam tempoh dua tahun.
Selain itu, mata wang berkaitan komoditi kekal menjuarai carta harga pada minggu ini yang menyaksikan dolar Aussie dan kiwi terus menguat di paras tertinggi 4 bulan ketika sesi Asia.
 Dolar Kanada pula kukuh paras ketinggian dua bulan di tengah dagangan minyak mentah yang sedikit merosot susulan pengumuman Presiden Perancis Emmanuel Macron bahawa tidak ada keputusan mengenai penalti terhadap minyak, gas dan arang batu Rusia.
Dalam pada itu, Presiden Amerika Syarikat, Joe Biden dan sekutu Eropahnya dilaporkan sedang bersiap sedia untuk berdepan sebarang risiko jika Rusia melancarkan serangan nuklear.
Mereka juga telah berbincang untuk membantu Ukraine dengan peluru berpandu anti-kapal dan menjelaskan bahawa sebarang transaksi emas yang melibatkan bank pusat Rusia tertakluk kepada sekatan sedia ada.
Mata wang pound didagangkan stabil pada 1.3200 berbanding US dolar selepas diperlihatkan dengan bacaan data ekonomi yang bercampur-campur pada bulan Februari.
Euro pula memanfaatkan peluang untuk meningkat susulan penyusutan dolar greenback pada awal sesi, tetapi pergerakannya masih terbatas dengan didagangkan di sekitar harga 1.1000.


Kadar Pekerjaan di New Zealand Susut di Luar Jangkaan

Pasaran buruh di New Zeland menurun pada suku tahun kedua, dengan para majikan membuang pekerja untuk pertama kali sejak dua tahun.
Laporan daripada Statistik New Zealand, kadar pekerjaan secara kesuluruhan menurun 0.2% untuk bulan Jun, selepas meningkat 1.2% pada suku tahun pertama. Bacaan ini mengejutkan penganalisis ekonomi yang menjangkakan kenaikan sebanyak 0.7%.
Kadar pengangguran susut 0.1 kepada 4.8% seperti yang di jangkakan berikutan tuntutan terhadap pekerjaan menurun. Kadar tuntutan jatuh kepada 70% berbanding 70.6% suku tahun sebelumnya.
Kementerian Ekonomi juga menyatakan inflasi pendapatan meningkat 0.4% pada suku tahun kedua, berbanding 1.7% pada tahun lepas. Pendapatan tahunan dalam sektor swasta pula meningkat 1.6%.
 Purata pendapatan setiap jam meningkat 0.6% daripada suku tahun pertama. Pada laporan tahunan pula, pendapatan meningkat sebanyak 1.6%.
Laporan suku tahunan pada bulan Jun ini menjadikan pendapatan pekerjaan meningkat selama tujuh suku tahun berturut-turut, menjadi tanda kepada keteguhan ekonomi di New Zeland. Walaupun perkembangan di lihat sedikit perlahan pada suku tahun ini, namun para penganalisis masih melihat ekonomi akan terus berkembang pada tahun-tahun akan datang.
Pasangan matawang NZDUSD (Kiwi) turun mendadak selepas laporan di keluarkan. Kiwi susut 0.6% atau 46 pips kepada 0.7423 setakat jam 9:50 pagi.


Pertumbuhan Ekonomi US Mengekalkan Sentimen Positif US dolar

US mencatatakan peningkatan pertumbuhan ekonomi sebanyak 3.5% dalam data yang dikeluarkan sebentar tadi berbanding catatan sebelum ini iaitu peningkatan 3.2%. Bacaan hari ini lebih tinggi daripada jangkaan penganalisis 3.3%.
Ini merupakan bacaan pertumbuhan ekonomi tertinggi sejak suku ketiga 2014 yang meningkat dari 1.4% pada suku kedua yang akan meningkatkan lagi keyakinan dalam ekonomi US.
Perbelanjaan peribadi yang dikaji semula meningkat 3.0% dari bacaan sebelum ini 2.8%.
 Jumlah pelaburan pula meningkat 3.0% berbanding pada suku sebelum ini yang memncatatkan penyusutan sebanyak 7.9%. Dalam data perbelanjaan modal (pelaburan), peningkatan juga turut dicatatkan dalam pelaburan luar negeri sebanyak 1.4%.
Terdapat juga perubahan yang signifikan kepada komponen perdagangan yang memberikan sumbangan positif kali ini di mana perbelanjaan kerajaan pula meningkat kepada 0.8% dari 0.2%. Indeks KDNK (GDP) tidak berubah dari bacaan sebelum ini iaitu 1.4%.
Data ini secara keseluruhan akan mengekalkan jangkaan positif ekonomi US dan akan membantu mengekalkan sentimen positif dalam jangka masa pendek.
US dolar menguat sejurus data dikeluarkan dengan Usd/Jpy bergerak dari 117.70 ke paras 117.85. Walaubagaimanapun, Usd/Jpy ketika ini berada di 117.56 semasa artikel ini ditulis.


Hati-Hati Dagangan GBP/USD, Brexit Masih “Buat Kacau”

Pada carta harga pasangan mata wang GBP/USD, pergerakan harga pada awal minggu menunjukkan turun naik harga dalam julat yang agak besar sekitar 70 pips.
Setelah menutup dagangan minggu lalu pada zon RBS (resistance become support) 1.33000, harga memulakan dagangan pada minggu ini lebih tinggi.
Selepas menunjukkan penurunan pada awal sesi Eropah, harga kembali melonjak semula dengan paras ketinggian dicapai pada sekitar 1.33800 sebelum turun semula menutup dagangan sesi New York sekitar 1.33150.
Menyambung dagangan pada sesi Asia hari ini (Selasa), harga kembali membuat kenaikan semula melepasi paras halangan Moving Average 50 (MA50) pada rangka masa 1 jam harga yang masih belum memberikan arah lebih jelas kepada pelabur.
Faktor pergerakan tidak menentu harga pada carta GBP/USD adalah dipengaruhi oleh ketidaktentuan Brexit yang masih belum berpenghujung.
 Minggu ini menjadi minggu penentu untuk keputusan rundingan selepas pasukan perunding Kesatuan Eropah (EU) dijangka akan berada di London untuk beberapa hari lagi.
Menteri Luar Ireland, Minister Simon turut memberi amaran rundingan di antara UK dan EU sepertinya akan mengalami kegagalan jika tiada persetujuan dalam isu perikanan.
Kenaikan harga diteruskan dengan jangkaan zon resistance 1.34000 akan kembali diuji semula.
Kenaikan lebih tinggi melepasi zon tersebut akan mencatatkan paras tertinggi terbaru 2 bulan dengan paras resistance 1.35000 akan menjadi tumpuan seterusnya.
Lihat gambar carta pasangan mata wang GBP/USD di bawah untuk rujukan analisis teknikal anda.


Biden Gesa OPEC Naikkan Pengeluaran! Apa Reaksi Harga Minyak?

Minyak mentah didagangkan stabil pada hari Khamis ketika pasaran menilai permintaan Presiden AS Joe Biden pada pengeluar utama minyak dunia untuk memulihkan bekalan lebih cepat untuk membantu menjadikan harga petrol lebih berpatutan kepada rakyat Amerika.
Pada sesi Asia, niaga hadapan minyak mentah Brent didagangkan sedikit meningkat pada $71.50 setong, sementara dagangan WTI Amerika Syarikat pula diniagakan pada $69.30 setong.
Pentadbiran Biden telah mendesak Pertubuhan Negara Pengeksport Petroleum (OPEC) dan sekutunya, yang dikenali sebagai OPEC+ untuk meningkatkan pengeluaran minyak bagi menangani kenaikan harga petrol yang dianggap sebagai ancaman kepada pemulihan ekonomi global.
 OPEC bersetuju pada bulan Julai untuk meningkatkan output setiap bulan sebanyak 400,000 sehari bermula pada bulan Ogos hingga Disember, dan menghentikannya apabila kadar pengeluaran kembali ke tahap pra-pandemik sebelum pemotongan diumumkan.
Namun, masih terdapat kebimbangan bahawa kenaikan itu tidak akan cukup untuk memenuhi permintaan ketika AS dan Eropah melonggarkan sekatan pergerakan secara meluas.
Data dari Pentadbiran Maklumat Tenaga AS (EIA) pada hari Rabu menunjukkan permintaan bahan bakar di negara itu secara purata dicatatkan sebanyak 20.6 juta tong sehari dalam tempoh empat minggu terakhir. Kilang AS juga meningkatkan jumlah minyak mentah yang diproses pada minggu lalu.
Selain itu, EIA turut melaporkan penurunan sederhana dalam bekalan minyak mentah AS pada minggu lalu, sedikit tersasar dari jangkaan. Sementara stok petrol pula merosot ke tahap terendah sejak November.


Masih ‘Steady’, GBP/USD Kekal Didagangkan Meningkat

Pelabur berwaspada terhadap dagangan Pound Sterling berikutan tarikh akhir rundingan yang ditetapkan oleh Perdana Menterik UK, Boris Jonson semakin hampir iaitu pada 15 Oktober ini.
Ketua Pegawai Perundingan Brexit UK, Michel Barnier berpendapat kesepakatan rundingan berkemungkinan tidak akan dicapai pada persidangan 15 Oktober.
Sementara, dari sudut ekonomi, ucapan oleh Gabenor Bank of England (BOE), Andrew Bailey menyatakan bahawa bank pusat akan menerapkan polisi yang lebih agresif dalam meningkatkan semula ekonomi UK yang masih terkesan oleh penularan pandemik.
Walaupun risiko masih lagi membelenggu ekonomi, namun pilihan untuk melaksanakan kadar faedah negatif dilihat belum bersesuaian.
Namun, berbanding US dolar, Pound Sterling masih berjaya mengekalkan kenaikan harga seperti yang dipamerkan pada carta pasangan GBP/USD.
Harga kekal bergerak di atas paras 1.29000 selepas penurunan pada dagangan Khamis semalam menguji paras sokongan tersebut namun gagal turun lebih rendah.
Harga kembali meningkat dan bergerak di atas paras sokongan dinamik Moving Average 50 (MA50) pada rangka masa 1 jam pergerakan harga untuk isyarat trend bullish.
 Sesi Asia pada Jumaat turut menyaksikan harga membuat kenaikan ke paras ketinggian yang dicapai hari sebelumnya dengan jangkaan paras resistance 1.3000 akan diuji sekali lagi sebelum harga menutup dagangan pada minggu ini.
Kenaikan lebih tinggi melepasi resistance tersebut akan mencatatkan paras ketinggian terbaru 4 minggu pada carta GBP/USD.
Namun jika risiko terus meningkat buat Pound, harga berkemungkinan paparkan penurunan semula menuju paras 1.29000 sebelum turun lebih rendah ke paras 1.28500.
Penurunan seterusnya dilihat akan menuju zon RBS (resistance become support) sekitar 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Imbangan Perdagangan China Meleset Dari Jangkaan !

Sebentar tadi pada pukul 10.30 pagi (8 Nov 2016) data trade balance (imbangan perdagangan) China baru sahaja dikeluarkan. Data ini dikeluarkan setiap bulan selepas 10 hari, bulan itu berakhir. Maknanya bagi data yang dikeluarkan hari ini adalah data bulan lepas. Kenapa laporan trade balance China ini penting?
Pada bulan lepas China mencatatkan trade surplus (imbangan perdagangan) sebanyak 278 bilion Yuan dan dijangkakan data bulan ini meningkat kepada 366 bilion Yuan. Namun data yang dikeluarkan pada hari ini kurang daripada jangkaan iaitu 325 bilion. Namun ia masih dilihat agak baik kerana peningkatan dari 278 bilion kepada 325 bilion.
 Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Eksport melebihi import baik untuk sesebuah Negara kerana menunjukkan Negara itu banyak menjual barang ke Negara lain dan begitu juga sebaliknya. Eksport yang tinggi menunjukkan pengaliran wang asing ke dalam Negara yang mampu menaikkan nilai matawang tersebut. Tidak lupa juga Australia sebagai pengeksport terbesar kuprum (copper) ke China akan mendapat kesan daripada data ini.
Perdagangan China dilihat semakin menyusut sejak beberapa tahun ini kerana kurangnya permintaan global dari Eropah, Asia dan US. Perdagangan yang perlahan di China adalah gambaran kepada perdagangan global secara keseluruhannya.


GBP/USD Perlahan! Mampukah Zon $1.3200 Sokong Semula Kenaikan Harga?

Pergerakan harga pada carta pasangan matawang GBP/USD yang pada mulanya seakan ingin terus merudum pada sesi Eropah Khamis semalam, kembali melonjak semula selepas mencecah paras terendah harian pada 1.31700.
Yakni yang mana kenaikan harga itu juga dilihat bersambung pada dagangan hari ini (Jumaat) untuk sekali lagi menguji trendline resistance dan kekal berlegar pada paras rintangan Moving Average 50 (MA50).
Namun pergerakan harga berkenaan masih lagi tidak berupaya dalam menjejaskan bentuk descending triangle yang diperhatikan di rangka masa 1 jam untuk membawa maksud kepada isyarat downtrend.
Prospek keyakinan pelabur yang semakin berkurang terhadap Bank of England (BOE) untuk membuat kenaikan kadar faedah lebih segera tampaknya sedikit tergugat dek angkara kemelut wabak Omicron yang melanda UK.
Asbab kebimbangan tersebut juga menyebabkan matawang Pound agak terbeban yang turut dihantui oleh langkah lockdown yang diumumkan oleh Perdana Menteri UK Boris Johnson di negara tersebut.
Menjadi tumpuan utama adalah terbitan data inflasi Amerika Syarikat (AS) pada malam ini menjelang kepada laporan keputusan mesyuarat FOMC serta BOE yang bakal dilaksanakan pada minggu hadapan.

Sekiranya bentuk descending triangle tersebut kekal valid, sudah semestinya pelabur mungkin bakal menyaksikan harga mencuba semula paras terendah sekitar 1.31600 sebelum akan susut lebih rendah.
Penyusutan lebih drastik akan memperlihatkan pergerakan harga kembali mencecah ke zon sokongan baharu pada 1.31000 yang sama sekali bakal mengekalkan isyarat kepada corak downtrend yang jelas.
Sebaliknya trendline resistance bakal menjadi tumpuan utama pelabur untuk diperhatikan yang mana jika harga menembusi trendline itu, zon SBR (support become resistance) 1.33000 mungkin akan diuji.
Aspek itu juga sama sekali akan menjadi sokongan kepada pelabur untuk melihat harga menampilkan isyarat awal kepada perubahan trend yang kebarangkalian akan mampu mendaki ke zon SBR 1.34000.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GOLD Jatuh Ke Paras Terendah Terbaru 4 Bulan!

Pelabur emas tidak menyenangi dengan kejatuhan harga pada dagangan logam kuning tersebut semalam ke paras terendah bulanan terbaru yang dipengaruhi oleh pengukuhan US dolar pada sesi New York semalam.
Pada carta harga XAU/USD yang mengukur harga emas berbanding US dolar telah melihatkan harga membuat penurunan lebih rendah melepasi paras sokongan 1850.00 sekaligus mencatatkan paras terendah terbaru sejak dagangan Julai lalu.
Pengukuhan US dolar disokong oleh bacaan data ekonomi bagi sektor pembuatan dan perkhidmatan Amerika Syarikat (AS) untuk bulan November yang menunjukkan angka yang meningkat walaupun berdepan krisis pandemik.
Hal ini menunjukkan sektor ekonomi AS masih bergerak dengan baik dan memberi keyakinan pelabur terhadap prestasi semasa ekonomi terbesar dunia itu.
Selepas mencecah paras terendah sekitar 1831.00 di sesi New York, harga emas meneruskan penurunan lebih rendah pada sesi Asia hari ini ke paras sekitar 1822.00 sebelum menunjukkan sedikit kenaikan di awal sesi Eropah.
 Penganalisis melihat penurunan harga emas bakal menuju ke paras 1800.00 yang menjadi paras sokongan harga selepas kali terakhir harga melepasi paras tersebut sejak Julai lalu.
Namun jika harga kembali membuat kenaikan semula, paras 1850.00 akan kembali diuji yang membentuk zon SBR (support become resistance) terbaru.
Sementara itu, perkembangan vaksin dan kes jangkitan virus akan terus dipantau pelabur yang akan memberi kesan terhadap sentimen pasaran semasa.
Lihat gambar carta harga XAU/USD di bawah untuk rujukan analisis teknikal anda.